text:
Urugendo rw’abakobwa 15 bitabiriye irushanwa rya Nyampinga 2017, ryaje kugaragaramo umukobwa wakunzwe cyane ku izina rya Gisabo ubusanzwe amazina ye akaba yitwa Uwase Hirwa Honorine waje no kwegukana ikamba rya Miss Popularity (Nyampimga wakunzwe na rubanda) Imirasire.com ikaba yaramusuye mu rugo iwabo igirana ikiganiro nawe kirambuye.
Urugendo rw’abakobwa 15 bitabiriye irushanwa rya Nyampinga 2017, ryaje kugaragaramo umukobwa wakunzwe cyane ku izina rya Gisabo ubusanzwe amazina ye akaba yitwa Uwase Hirwa Honorine waje no kwegukana ikamba rya Miss Popularity (Nyampimga wakunzwe na rubanda) Imirasire.com ikaba yaramusuye mu rugo iwabo igirana ikiganiro nawe kirambuye.
Igikundiro yaje kugira ku bafana cyatumye yegukana ikamba rya Miss Popularity mu gihe benshi bari biteze ko ari we uri butsindire ikamba rya Nyampinga w’u Rwanda 2017.
- Uwase Hirwa ubwo yari agihatanira ikamba rya Nyampinga
Hamwe nibyagiye biranga uyu mukobwa rero mu rugendo rwe rwa Miss Rwanda, benshi bifuje kumenya ubuzima bwe bwa buri munsi maze Imirasire.com iramusura ibiva imuzingo, mu kiganiro kirambuye yagiranye na Gisabo kuri uyu wa Kane taliki 02 Werurwe 2017.
Mu rugendo twerekeza iwabo wa Honorine Umudugudu w’urumuri Akagari ka Rukiri ya I mu murenge wa Remera mu Karere ka Gasabo twagezeyo ahagana saa 16h20 duhabwa ikaze.
- Igipangu cy’iwabo wa Gisabo
Yaduhaye karibu dukomeza mu ruganiriro mu kanya gato atangira kutuganiriza n’urwenya rwinshi igitwenge cy’urumenesha mbese morale ari yose bitanga isura ko ari umunyarwandakazi haba mu mico ndetse no ku kimero.
- Gisabo aduha karibu twinjira mu rugo
Dore uko ikiganiro kirambuye cyagenze
Imirasire:Watangira utwibwira birambuye tukamenya Uwase Hirwa Honorine(Gisabo) uwariwe?
Gisabo:Murakoze! Nitwa Uwase Hirwa Honorine,nkaba mvuka ku babyeyi babiri kandi ndacyabafite bombi, mfite barumuna banjye babiri umwe ari ku ishuri undi ni uyu ureba twamwise Kivamvari undi ni Nyirabihogo yose n’utubyiniriro twabahaye.
Amashuri abanza nayigiye muri APAPER nyuma ayisumbuye imyaka itandatu nyiga muri Lycée notre damme de Citeaux hanyuma nkomereza muri ULK ubu ndi mu mwaka wa mbere mu ishami ry’Ububanyi n’amahanga (International relations).
Mu buzima busanzwe nkunda gusenga no gusabana n’abantu kandi mvuga make y’ingenzi, ariko iyo bibaye ngombwa rimwe na rimwe ndirekura nkavuga menshi.
Ikindi ndi umuntu ukunda kugerageza amahirwe ahantu henshi hatandukanye kuko mba numva niyizeyemo ubushobozi nkubw’abandi bashobora kugira ngendera kuri Principe(ihame) ivuga ngo “If she can do this why not me” ugenekareje mu kinyarwanda "ko we ashoboye kuki njye byananira" ari nacyo cyampaye imbaraga zo kwinjira mu irushanwa rya Nyampinga w’u Rwanda.
Imirasire:Waduha ishusho y’urugendo rwawe mu irushanwa rya Miss Rwanda?
Gisabo:Rwari urugendo rurerure gusa kuri njye nibwiraga ko ruzaba rugufi, urumva byatangiye kuva muri Mutarama kugeza muri Gashyantare numva ari amezi make gusa uko iminsi yagiye ishira niko ibintu byarushijeho gukomera.
Nahereye mu ntara y”Iburengerazuba njya guhatana nyuma nza kumenyekana mu itangazamakuru buri gikorwa cyose nkoze kikagenda kigarukwaho, ni byinshi navuga ko nigiye muri urwo rugendo kuko ni byinshi nungukiyemo (it was Great Experience).
Imirasire:Ese kuki wahisemo kwinjira mu irushanwa uhagarariye intara y’Iburengerazuba?
Gisabo:Mbaye umunyapolitiki cyane navuga ko nari ndi muri gahunda yatembera u Rwanda kugirango mbonereho no kumenya uduce ntasanzwe nzi.
Imirasire:Ese ubusanzwe uvuka mu Burengerazuba?
Gisabo: Oya rwose!Mvuka i Kigali aha niho mu rugo niho nakuriye, ndakeka ko n’umusore uzansaba ariho azankura hhhhh Akubita agatwenge.
Imirasire:Ese ubundi izina Gisabo rikomoka he?
Gisabo: Birumvikana Gisabo ni izina ryaturutse ku gisubizo natanze ubwo nari mbajijwe ibyerekeranye n’imyambaro nari nambaye uko igaragaza ishusho y’Umunyarwandakazi, nasubije ko Umunyarwandakazi ari uteye nk’igisabo muri uwo mwambaro kandi ndumva ntarateye ibuye ku karere.
Imirasire:Mu rwenya rwinshi umunyamakuru ati”Ese koko uteye nk’igisabo?”
Gisabo: Hahaaaa ntabyo wabonye se? hhhhhhhhaa.
Imirasire:Muri mu mwiherero(Boot Camp) ni iki cyagushimishije?
Gisabo: Ikintu cyanshimishije ni ubumwe twari dufite , iyo abantu bahatana kugirango bahuze umugambi ntabwo ari ibintu biba byoroshye, ariko urumva sinzibagirwa impano zagiye zigaragara hagati yacu, gusetsa, kubyina, mbega sinzibagirwa ibihe nahagiriye.
Imirasire:Gisabo ni izina ryamenywe n’abantu benshi!Ese ugiye kuribyaza uwuhe musaruro?
Gisabo:Iri zina rizamfasha kubona serivisi zitandukanye kuko nkeka ko ntaho najya gukomanga ngo bange ku nkingurira, ndakeka ko nagize amahirwe yo kuba umwe muri ba Nyampinga bakunzwe cyane n’abanyarwanda kandi icyo bazantuma nzagitumika neza.
Imirasire:Ese uzibanda kuki mu gukoresha izina ryawe?
Gisabo:Nzibanda cyane ku mushinga(Project)narahiriye ubwo twari turi mu gitaramo Njyarugamba na Mvarugamba, aho umuntu ashobora kugusanga akakubwira ibihe bikomeye yanyuzemo,n’amateka ye nawe ukamubwira ayawe mukomorana ibikomere……..????????
Imirasire:Ese wumvaga ari nde uri butware ikamba?
Gisabo:Numvaga ari Uwase Honorine Gisabo (yivuga).
Imirasire:Wari ushingiye kuki?
Gisabo:Nashingira ko numvaga naje nzi icyo ndiguharanira ariko nanone nkagaruka ku magambo nkunda gukoresha cyane nanone yanakoreshejwe na Donald Trump avuga ngo niba ushaka gutsinda tekereza nk’umutsinzi(If you want to win think like a winer) sinatekerezaga ko nzatsindwa.
Imirasire:Ko benshi bakomeje kuvuga ko Iradukunda Elisa ririya kamba atari arikwiriye wowe urabivugaho iki?
Gisabo:Biragoye guca urubanza nyuma y’akanama nkemurampaka kuko ibyo kemeje nubundi ntacyo twabihinduraho mwifurije amahirwe (Good Luck to her).
Imirasire:Ukimara guhabwa ikamba rya Miss Popularity ababyeyi bawe babyakiriye gute?baraguhembye?
Gisabo: Yah! Barabyishimiye ahubwo ibijyanye n’ibihembo birateganywa! Ndakeka ari vuba aha nzanabatumira!
Imirasire:Hanyuma se uritegura kuzasubira muri iri rushanwa?
Gisabo:Oyaaa!Eeehh! Njya kwenda iki?buriya ikamba ntiryari iryanjye nta n’ikinyemeza ko nsubiyeyo naryegukana.
Imirasire:Gisabo uramutse umutunguye ari mu rugo wasanga yambaye ate?
Gisabo:Hari igihe mba niyambariye agasengeri n’agatenge nibyo nkunda kwiyambarira ni uko uyu munsi mwaje mwanteguje.
Imirasire:Ese ubundi ukora iyihe myitozo ngororangingo?
Gisabo:Nkunda kwiruka.
Imirasire:Wigeze kugaragaragara wigisha ijambo ry’Imana!Ese waba uri umuvugabutumwa?
Gisabo:Yego njya mbwiriza! ariko ndi umuvugabutumwa udashingiye ku idini runaka.
Imirasire:Ese ubundi usengera murihe dini?
Gisabo:Nsengera muri Zion Temple.
Imirasire:Ese Gisabo ni umukobwa ukunda kunywa iki?
Gisabo:Nkunda kunywa amata.
Imirasire:Iyo uri mu rugo ni uwuhe murimo ukunda gukora?
Gisabo:Nkunda guteka.
Imirasire:Ukunda guteka iki?
Gisabo:Nkunda guteka akaboga(avuga inyama).
Imirasire:Ese ufite umusore mukundana?
Gisabo:hhh ninjiye mu irushanwa ntawe,n’uyu munsi ntawe uri kubinsaba wagirango nta wambonye keretse niba ari buve muri mwe hhh! (Aseka cyane).
Imirasire:Hari abavuga ko iyo abakobwa binjiye mu irushanwa rya Nyampinga baba baciye ukubiri n’abasore bakundanaga kuko baba bazamutse ku yindi ntera! Ese nawe byaba byarakubayeho?
Gisabo:Kuri njyewe ninjiye mu irushanwa nubundi nta musore mfite dukundana,ariko ntekereza ko niyo nza kuba mufite rwose sinari kumwihakana na gato keretse ndamutse nubusanzwe ntaramukundaga.
Imirasire:Uramuteganya ryari?
Gisabo:Ndamuteganya igihe azaza nkamwiyumvamo kuko kugeza ubu nta n’umwe uraza ngo ankore ku mutima.
Imirasire:Urimo kwiga mu mwaka wa mbere muri ULK hanyuma ko mwemerewe kwiga (full scholarship) mu yindi kaminuza,uzabihuza ute n’aho wigaga?
Gisabo:Yah! birumvikana hariya biga Business Administration njye ndikwiga International Relations, ni umwanzuro ukomeye ngomba gufata ndacyabyigaho.
Imirasire:Ni iki wabwira abakunzi bawe bagushyigikiye muri ruriya rugamba rukomeye?
Gisabo:Ndabashimira kandi bakomeze bambe hafi, sinzabatenguha!umushinga wanjye nubundi ntiwahagaze ibyo nari gukora narabaye Miss Rwanda n’ubundi nzakomeza mbikore.
Hirwa iyo uganiriye na Uwase Hirwa Honorine Gisabo utungurwa nukuntu agusubiza asa n’ushyenga agusetsa mbese ubona ko nta bintu by’isoni agira bigaragara ko ari umukobwa wifitiye ikizere cy’ejo hazaza, ibi bigashimangirwa n’umubyeyi we (Mama we) aho yadutangarije ko yagiye abona impano zitandukanye z’umukobwa we kuva akiri muto tukaba tuboneyeho no kubararikira ikiganiro kirambuye twagiranye nawe mu nkururu yacu itaha ndetse na murumuna wa gisabo Kelia uzwi nka Kivamvari.
- Mu rugo iwabo usanga yisanzuye
Dore uko Gisabo aherutse kugaragara abwiriza ubutumwa bwiza
Fred&Bruce@Imirasire.com
Ibitekerezo
Cyane rwose niwe ariko ntakundi Kanda hano umusubize
Mugira ibyo mwandika!!!!!! Kanda hano umusubize
Wewe se urabisomera iki?nanga ukuntu mwigize bamenya !reka tubisome twe tubikeneye Kanda hano umusubize
nyamara igisabo niwe mwari muzima,ntumunyarwandakazi wari ukwiye ikamba. Kanda hano umusubize


c: text/html

text:
Abo batagatifu bombi bapfiriye hamwe umunsi umwe. Mu iyicwa ryabo bateye impuhwe abantu benshi, ariko kandi banabashima ubutwari budasanzwe bagaragaje banga guhakana ubukristu ngo baticwa,Perpetuwa yari abyaye uburiza, naho Felisita atwite ari hafi kubyara. Bombi bari bakiri abigishwa.
Barafatwa barafungwa, barakubitwa cyane bikomeye, cyakora mu gifungo bagira amahirwe yo gushobora guhabwa Batisimu. Mu buroko, se wa Peripetuwa aza kumureba afite agahinda kenshi aramubwira ati : «Mwana wanjye rwose wahakanye ubwo bukirisitu ko ntacyo bukumariye! Wemere rwose unyumve ugirire izi mvi zanjye za kibyeyi, ugirire n’umwana wawe utazashobora kubaho atonse!»
Nuko Perpetuwa na we agira ishavu ryinshi, ariko amwerurira ko adashobora kwemera gusenga ibigirwamana ngo yihakane Kristu. Se ngo abyumve abura uko abigira, nuko agahinda n’umujinya bimurembeje arikubura aragenda. Felisita we yabyariye mu buroko. Akiri ku nda arababara cyane, arataka; nuko bakamushinyagurira bamubwira bati: «ko utaka ari ububabare bworoshye bwo kubyara, haraza gucura iki nibakwibasira bakwica buhoro buhoro n‘ubugome bwinshi!» Ayo magambo ariko nta bwoba yamuteraga kuko yari yiringiye uwo yemeye gupfira.
Babajyana rero mu kibuga kigari, barabanza barabakubita cyane, hanyuma babateza ibimasa byica, bigumya kubicisha amahembe yabyo, biberereza mu kirere bakihonda hasi bibanyukanyuka nabi, nuko aho bigeze babaca imitwe. Bapfiriye I Kartaji muri Afurika ya ruguru.

robotstxt: allowed

filter: keep


text:
Ububabare bw’imikaya (muscles) umuntu atangira kubwumva nyuma y’amasaha hagati ya 12 na 48 amaze gukora imyitozo y’ingufu cyangwa ibindi bintu bisaba ingufu z’imikaya. Bushobora kumara hagati y’iminsi itanu n’irindwi.
Iyo abantu bamenyereye kugenda nko mu modoka cyangwa ibindi bintu bibatwara batagendesheje ibirenge, ngo iyo babigerageje ku rugendo rurerure bishobora gutuma imikaya y’umubiri wabo ibabara, ibyo ngo bikaba biterwa no kunanirwa k’umubiri kuko uba udasanzwe umenyereye gukoresha ingufu nk’izongizo.
“Mwe mwamenyereye kugenda mu modoka aho mu gihe cyose n’iyo haba ari muri boutiki iri mu metro 50 uvuye aho mutuye, muzibeshye mukore urugendo rw’iminota myinshi cyangwa mutemberere ahantu h’imisozi mugenda n’amaguru muzambwira!” (Umwanditsi)
Hakorwa iki ngo ububabare nk’ubu ntibukabye cyangwa ntibumare igihe kirekire?
Nubwo ububabare nk’ubu budashobora kubura na gato kandi wakoze imirimo y’umubiri udaheruka, kugira ngo nibura ntibuzakuzahaze, inama ni zi zikurikira: kwishyushya mbere yo gutangira imyitozo ngororangingo, kunywa amazi mbere na nyuma ariko cyane cyane mu gihe cy’imyotozo nk’iyi. Ikindi nyuma y’imyitozo nk’iyi ni ngombwa gukaraba amazi ashyushye no kumasa (massage) ibice by’umubiri byakoze cyane.
Tubikesha: www.umuganga.com
Urwego News
Imyororokere
Sobanukirwa n’ububabare bw’imikaya nyuma y’imyitozo ngororangingo
Ububabare bw’imikaya (muscles) umuntu atangira kubwumva nyuma y’amasaha hagati ya 12 na 48 amaze gukora imyitozo y’ingufu cyangwa ibindi bintu bisaba ingufu z’imikaya. Bushobora kumara hagati y’iminsi itanu n’irindwi.
Labels: ubuzima


text:
IKIMENYETSO GIKOMEYE ~Part 23
.
.
Duherukana ubwo twari tugiye kuburanishwa bakabanza kutubaza niba aho dufungiwe nta hohoterwa duhura na ryo wa mu polisi agatangira kudagadwa. Nahise mpaguruka mbwira umucamanza nti….
.
.
Nahise mpaguruka mbwira umucamanza nti: “Bwana muyobozi, nta hohoterwa rirenze gufungwa uzira ubusa.” Namaze kuvuga Ibyo mpita nicara nta kindi ndengejeho.
Umucamanza yaranyitegereje azunguza umutwe, arakomeza ati niba nta wundi ufite icyo kubivugaho ndagirango dutangire icyaduhurije Hano. Arko kanya ni bwo Ricky yahise yinjira ndamumenya ariko kuko nari namaze kwicara ntago yamenye ko mpari.
Salle twari turimo yari yuzuyemo abantu bari baje kumva iburanishwa ry’ababo njye natekereza ko uretse no kuhagera nta n’umwe uzi ko nafunzwe agahinda kakanyica arko ngerageza kwikomeza kuko nari nzi ko Imana itantererana. Narakebukaga nkahuza amaso na Angel wari wuzuye ubwoba ariko nkagerageza kumuhumuriza.
.
Umucamanza yasabye abari aho bose gutuza urubanza ruratangira.
Yatangiye ahamagara amazina yabagiye kuburanishwa Uko twari batanu ; Ricky, Njyewe(Linda), Angel n’abandi bagabo babiri bashinjwaga ubufatanyacyaha na Ricky. Akimara kuvuga amazina Ricky yabaye nk’utunguwe yumvisemo izina ryanjye mbona abuze amahoro.
.
Baratangiye bahera ku rubanza rwa Ricky na bagenzi be. Kubera ko Ricky na bagenzi be bari abakire bari bazanye abababuranira( avocats). Umwavocat wa Ricky yarahagurutse afata ijambo avuga ko Ricky arengana kuko ibyo aregwa nta bimenyetso bifatika bibyerekana.
Akivuga gutyo nahise mpaguruka ntawe ubinsabye ntangira kugana imbere. Abantu bagize ngo ndasaze Kubera umuvuduko nari mfite. Bahise bansaba gusubira aho nari nicaye kuko urubanza rwanjye rutaragerwaho ariko mbabwira ko ndaburana ebyiri.
Umucamanza yahise afungura igitabo asoma bucece arangije yubura umutwe arandeba ahita ambwira ati “ndabona abatanze ikirego gishinja Ricky ari Mukamana Marie na Irasubiza Henry , ndabona nta zina ryawe ririmo. Nahise mbabwira ko Mukamana Marie ari mama wanjye.( ikirego cyari cyatanzwe mu izina rya mama na Henry Ricky yashatse kwiga).
Urubanza rwa Ricky rwageze Ku musozo nta kimenyetso gifatika mbonye kuko yavugaga ko yari hanze y’igihugi kuri uwo munsi bavuga ko yageze mu rugo(igihe yasigaga akomerekeje na Henry). Ubwo bendaga gufunga urubanza rwa Ricky hahise hinjira umukobwa ubona warakaye nta mikino ahita aboneza agana imbere abantu Bose bahita batuza bategereje kumva ikimuzanye.
Ricky wari wubitse umutwe ategereje kumva umwanzuro wa nyuma yumvise abantu bajujuraga bacecetse ahita yubura umutwe ngo arebe ikibaye agikubitana amaso na wa mukobwa kwihangana biramunanira ahita avuza induru ati “ntibishoboka, Clara ugeze hano ute?!”. Ibi byose yabivuze yataye umutwe kuko ubanza yari yibagiwe ko ari mu rukiko. Ba bagabo bashinjwaga ubufatanya cyaha na Ricky bari batangiye kudagadwa bigaragara ko na bo bari bazi uwo mukobwa.
Ricky yahise ahaguruka ashaka guca mu bantu ngo yiruke ariko abashinzwe umutekano baba bamubonye kare.
Baramugaruye bamwicaza ku ngufu bategereza icyo wa umukobwa avuaga. Yahise yegera microphone(indangururamajwi) afata ijambo ati “nkuko mwabyumvise abivuga nitwa Clara. Uyu Ricky mubona ni umugome w’umwicanyi by’indengakamere. Gusa mbere y’uko ngira byinshi mvuga nimwakire iyi recorder(icyuma gifata amajwi) namwe mwiyumvire.
Recorder barayifunguye Bose batega amatwi gusa yarangiye abantu bose bimiwe. Yari amajwi y’ibiganiro Ricky yagiranye na bagenzi be aho byumvikanaga ko ari we wari boss wa bo, kuko ari we watangaga amategeko.
Yagaragaje uko gahunda yo kuza gutera iwacu yagenze ndetse yari afatanyije na Mandela nkuko byumvikanye muri iyo record ko ari we yari yahaye mission yo kwa muganga……
.
.
Nta kundi kuburana kubayeho njye na Angel bahise batubwira ko Ku munsi ukurikiyeho tuzarekurwa kuko abanyabyaha bagaragaye, na ho Ricky we bamubwiye ko ibyaha bye bikomeje kwiyongera, urubanza rwe rwimurirwa mu cyumweru gikurikiyeho, bategeka no gushakisha Mandela.
.
.
Nageze Aho twabaga mbanza gushimira Imana itarantereranye numva muri njye mfite ibyishimo bidasanzwe kuko numvaga na Henry akiriho.
Ku munsi ukurikiyeho mbere yo gutaha badutumyeho tugeze mu biro nsanga no Ricky(yambaye amapingu ) ari kumwe na wa mu polisi wansabye ko turyamana n’undi mu polisi umwe. Nababajije icyo bampamagariye bambwira ko Ricky hari icyo ashaka kumbwira…
.
.
.
Iyi record se Clara yayikuye he?
.
Clara se we apfa iki na Ricky?
.
.
Henry se koko yarapfuye?
.
Ricky se ashaka kumbwira iki?


text:
Menshi mu maturo atangwa muri Kiliiya Gatorika yishyura imanza abayobozi bayo baba barezwemo zo gusambanya abana .
Menshi mu maturo atangwa muri Kiliiya Gatorika yishyura imanza abayobozi bayo baba barezwemo zo gusambanya abana .
Kiliziya gatorika yakoresheje hafi miliyari 4 z’amadolari mu kwishyura imanza bamwe mu bapadiri n’abasenyeri bayo barezwemo, zo gusambanya abana bato.
Muri ibi byumweru bishize, inkuru z’ihohoterwa rishingiye ku gitsina, rikorerwa abana bato, zongewe kuvugwaho cyane cyane biturutse ku bivugwa bikorerwa I Hollywood, muri wa mugi wamamaye ku isi mu gukorerwamo filime, ariko binaturutse ko ibyo bikorwa byiyongera no mu bandi bantu b’ibikomerezwa, intiti, n’abandi bantu b’icyubahir cyane cyane ariko mu bapadiri b’abagatolika.
Hashize iminsi havugwa ibikorwa by’abihaye Imana b’Abagatolika bakorera abana bato, baba abahungu, baba abakobwa, ibikorwa by’ubusambanyi bikorerwa aba bana, aho bimwe byatangiye kugera mu butabera, ndetse bamwe mu babikora , n’ababihishira bagiye bagaragazwa. Ikibabaje ariko nuko aho kugira ngo ibyo bikorwa bigabanyuke, ahubwo bikomeza kwiyongera, cyokora byinshi ntibijye ahagaragara bitewe n’akayabo k’amafaranga gatangwa mu rwego rwo kubihishira, no kuburana izo manza.
Imibare ikurikira irabafasha kureba uburyo amaturo dutanga akora umurimo wo guhishira ubugizi bwa nabi no kuburanira abakora ibikorwa byo gusambanya abana.
Nkuko bitangazwa n’abanyamakuru Jack na Diane Ruhi bo muri National Catholic Reporter, aba bakaba bariyemeje gukora ubushakashatsi bwimbitse kuri kiriya kibazo;Leta ya Vatikani, imaze gukoresha amadolari 3.994.797.060.10, guhera muri 1950, ubwo ni hafi ya miliyari 4 z’amadolari, ngo ukuri gupfukiranwe,
Mu by’ukuri ariko uwo mubare ni muto cyane ukurikije umubare w’ibyagiye bivumburwa byakorewe mu bwihisho, ugatekereza ibindi byinshi byumvikanwaho, bitageze imbere y’ubutabera.
Iyi mibare yagaragajwe nyuma y’iperereza ryamaze amezi atatu, ryifashishije amakuru aturuka mu bigo Lexisnexis Academic na RCN, no mu makuru yaturutse muri Bishop Accountability. Org, Hifashishijwe kandi raporo yaturutse mu nama y’Abepiskopi Gatorika bo muri Leta Zunze Ubumwe za Amerika,USA.
Byagaragaye ko ariya mafaranga agabanyijwe Diyoseze 197 zo muri 197, buri diyoseze yahabwa miliyoni 20 z’amadolari.
Ayo ni amafaranga menshi asohoka mu mifuka y’abakristo baba biyushye akuya ngo bafashe kiliziya yabo, ntibakamenye ko afasha mu guhishira abagizi ba nabi baba bakorera abana babo ibya mfura mbi.
Muri 1992 Diyoseze zo muri USA zari zatanze miliyoni 400 z’amadolari zigamije guhishira no kuburanira abo bapadiri bagirira nabi abana.
Umwe mu bapadiri wakoraga I Vatikani, avuga kuri iki kibazo, yatangarije ikinyamakuru The New Yorker aya magambo:” Ntimushobora kwibwira akayabo k’amafaranga atangwa agamije kurengera abapadiri bakoze ibyo byaha”
Ibitekerezo
ese uyu muntu wanditse iyi nku ru afite iyihe objectif?ubundi se ayo andi matorero atura icyo bayamaza arakizi ?umurimo wawe ni ugutura ibindi ntago wapfa kumenya icyo akora kuko kiriziya ifite aho ikura henshi ntiwamenya rero ayo bakoresha ibyo uvuze! Kanda hano umusubize
Ukuri kuraryana mwihangane idini mwihebeye barivuze nabi Kanda hano umusubize
uwanditse iyi nkuru ni ikigwari yanze kuvuga izina rye. arakora ubusa ingirwamadini ntacyo zizatwara kiliziya. natuze. Kanda hano umusubize
wa munyamakuru we nubwo utiyandits'amazina, ariko ur'imbwa pee!! ikigoryi gusa Kanda hano umusubize
Ukuri kuraryana mwihangane Kanda hano umusubize
Reka kiriziya gatorika yararangije. Mubihugu bimwe nabimwe by'i burayi ibiriziya byinshi byafunze imiryango ibindi bihinduka utubari. YESU ati 'Muzamenya ukuli kdi ukuri niko kuzababatura' (Yohana 8:32) Kanda hano umusubize
Imana izihorera kd vuba aha impanda igiye kuvuga ibyo byose bishirwe ahagaragara Kanda hano umusubize
Uyu munyamakuru ajye ashyiraho n'amazina ye kuko sibyiza kwandika inyandiko udafitiye amakuru gihamya nurangiza unihishe. Kwa wa mugani wa Honorable Evode ubu uyu nguyu Kiliziya imuhase ibibazo yashobora kubisubiza ??? Ubu wasanga atanasenga cyangwa ari nkababandi bita abafarizayi birirwa bashaka byacitse. Imana Itubabarire. Kanda hano umusubize
ndacyeka wanditse iyinkuru utanje nibura kureba kubigo byamashuri kiriziya ishiramo amafaranga ntazindi nyungu cyagwa ibigo byimfubyi nibindi tutarondogoye ariko nanone iyo kuriyisi ukoraneza abakurwanya bababeshi Kanda hano umusubize
Muzi gusebanya. Gusa. Iryo ni ishyari Kanda hano umusubize
Ntabwo ari ishyari kuko iyi nkuru yanditswe n'Abagatolika bagenzi bawe,mu Kinyamakuru kitwa National Catholic Reporter,ku itariki ya le 02/11/2015.Ibyo abapadiri bakora biteye ubwoba.Kandi si bake babikora,ahubwo ni ibihumbi by'abapadiri basambana nkuko icyo kinyamakuru kivuga.Mujye mureka Fanatism y'amadini yanyu,mwemere UKURI. Kanda hano umusubize
iryo no itiku Kanda hano umusubize
Turashimira cyane imirasire.com kubera ubu bushakashatsi.Birababaje cyane kubona Kiliziya Gatolika yiyita ngo ni "Kiliziya itunganye".YESU yavuze ko abakristu nyakuri,uzababwirwa n'imbuto nziza bera (Matayo 7:16).Gatolika iyo iza kuba idini itunganye,nta Genocide yali kuba mu Rwanda.Kubera ko president,ministers,mayors,senior officers n'abandi bategetsi hafi ya bose bali Abagatolika.Ndetse n'interahamwe hafi ya zose zari abagatolika.Iki ni igisebo gikomeye ku idini ihora yigisha ko itunganye,ndetse na Paapa wabo akitwa Nyirubutungane,mu gihe Bible ivuga ko " nta ntungane ibaho" (Umubwiriza 7:20).Birababaje cyane. Kanda hano umusubize
ariko runo rubuga ntakindi rukora buretse gushaka kuharabika kiriziya mwari mwandika ikintu kizima buretse gusebanya Kanda hano umusubize
Murapfiki bana badamu Kanda hano umusubize
gisebanya.com Kanda hano umusubize
muvandi, rwose usibye nawe ,na Shitani yagerageje kurwanya Kiliziya birayinanira, kuko handitswe NGO "urimo urutare nzubakaho Kiliziya yanjye ndetse nububasha bw'ikuzimu ntibuzayisenya. nkugiriye inama yo gushaaka icyatuma ukiranuka kurusha igituma ukiranirwa. Kanda hano umusubize


text:
Intu 11, 1-11 ; He 9, 24-28 ; Lk 24, 46-53
Uyu munsi turizihiza umunsi mukuru wa Asensiyo. Amasomo matagatifu aratubwira iby’Isubira mu ijuru rya Yezu Kristu.
Mu isomo rya mbere ryo mu gitabo cy’Ibyakozwe n’Intumwa 1, 1-11, umwanditsi aragaragaza ko mu gitabo cya mbere yanditse ibyo Yezu yakoze n’ibyo yigishije byose kugera ubwo asubiye mu ijuru. Umwanditsi aragaragaza ko nyuma yo kuzuka Yezu yamaranye n’abigishwa be iminsi 40, ababonekera akabahugura abibutsa ibyanditswe bitagatifu.
Nyuma y’iyo minsi 40, ni bwo Yezu yasubiye mu ijuru.
Ivanjili na yo irasa cyane n’isomo rya mbere. Ivanjili yanditswe na Luka, ni yo umwanditsi w’igitabo cy’ibyakozwe n’intumwa yavuzeho agira ati « Tewofili we, mu gitabo cyanjye cya mbere nanditse ibyo Yezu yakoze n’ibyo yigishije… »
Mu Ivanjili twumvise n’aho Yezu ari kumwe n’intumwa ze, yari yazibonekeye asanga zifite ubwoba ndetse no gushidikanya ko yazutse. Ni bwo rero Yezu yazisobanuriye ko yagombaga kubabara, agapfa maze ku munsi wa 3 akazuka. Yezu arabigisha ari nako abaha ubutumwa mbere yo gusubira mu ijuru, aragira ati «Uhereye i Yeruzalemu abantu bo mu mahanga yose bagomba kwigishwa ibyerekeye ukwisubiraho n’ibabarirwa ry’ibyaha» akababwira ko ari bo bagabo bashinzwe kubihamya. Yezu kandi arabasezeranya Roho Mutagatifu kugira ngo bazakore ubutumwa bwabo neza.
Nyumba y’ibyo asubira mu ijuru (amaze kubigisha no kubaha ubutumwa).
Nk’uko tubizi hano kuri iyi si ibintu n’abantu bigira intangiriro n’iherezo. Yezu na we yaje kuri iyi isi yigize umuntu ariko agira n’igihe cyo gusubira mu ijuru mu ikuzo aho yaje aturutse. Kandi aho ni ho Se aganje iteka, ni ho na we agomba kuba iteka ryose. Yaje mu isi kugira ngo atwigishe kuba abana bizihiye Se maze nitumara kubitora, kugenda no kugenza nka we, na twe dutahe iwacu, kwa Data wa twese, we waturemeye kubana na we. Yezu ni imfura ya Data, arera abakora ugushaka kwe, aka Yezu maze bamwumvira muri byose bagakuzwa, bakicara iburyo bwe. Data uwo ntarera bajeyi, bajeyi ni wa mwana wikorera ibyo ashatse, ntiyumvira ababyeyi be, ubutumwa bamuhaye akabwanga ngo buragoye akikorera ibimworoheye, bitamusaba imbaraga no kwigomwa.
Umuntu wese ugamije ijuru rero namenye ko kugira ngo azarigeremo agomba kwihatira gusa na Yezu, akumvira Imana muri byose, byaba ngombwa akaba yanapfa aho gucumura. Tereza w’Umwana Yezu ni we wagiraga ati: “niba dushaka kuba abasangira murage na Yezu Kristu, nitwemere kunyura mu nzira yanyuzemo kandi tuyinyuremo twishimye”.
Tugomba kubabarara twishimye (souffrir dans la joie) ariko tukazira kwishima tubabara (se réjouir dans la souffrance) aka Pawulo mutagatifu : Amagorwa yacu muri iki gihe ntacyo adutwaye, uyagereranyije n’ikuzo ridutegurirwa ry’akataraboneka kandi rihoraho.
Gusubira mu ijuru kwa Yezu ni ukuva mu buzima busanzwe bwe twari tuzi agasubira mu buzima bushya, Yezu yazutse ari undi, ari mushya (l’homme nouveau) arashaka ko na twe tugira uruhare kuri ubwo buzima bushya (il nous entraine dans ce destin de nouveauté): agiye kudutegurira umwanya mu ijuru!
Ku mukristu, kujya mu ijuru bitangirira hano kuri iyi si, igihe cyose tugerageza kuva mu cyaha, gutsinda irari ry’isi maze tukizirika ku gushaka ku Imana (kurangamira Imana), tukareka ibidashimisha Imana na mugenzi wacu, tuba dutangiye kuzamuka mu ijuru ariko tuzazamuka byuzuye igihe tuzaba turangije ubuzima bwacu maze tugasanga Yezu mu ijuru aho yagiye kudutegurira umwanya.
Nguko uko tuzinjira mu ngoro y’ukuri Atari ingoro yubatswe n’abantu nk’uko twabyumvise mu ibaruwa yandikiwe Abahebureyi. Iyo ngoro ni yo Kristu yinjiyemo, ubu ngubu akaba yarakomeje kuduhagararira imbere y’Imana atuvuganira. Kwinjira muri iyo ngoro tubikesha amaraso y’agaciro ya Yezu Kristu witambye rimwe rizima maze akaturonkera umukiro w’iteka. Ni we twagira rero, “twagirayezu”, naho ubundi twapfira gushira dutinya gukora ugushaka kwa Data. Yaradutinyuye, aratubanziriza ati na mwe nimundebereho, muhamye ikirenge mu cyanjye mwizihire Umuremyi.
Yezu kandi yasezeranyije abe Roho we, uzaza kubamara ubwoba baterwa no gusigara bonyine. Uwo Roho Mutagatifu azatumanukira kuri Penekositi, tumutegereze dusengana n’Umubyeyi Bikira Mariya, we wamuhawe mbere, agasama ku bubasha bwe, akatubyarira umukiza. Gusengana na Bikira Mariya ni ukwitoragura aho tunyanyagiye, tukidahamo ubwirasi, tukajya kure y’urusaku rw’abantu n’ibintu, maze tukumva ijwi ry’Imana, tugatega uko itegetse tugira tuti: NDI UMUJA WA NYAGASANI, IBYO UVUZE BINGIRIRWEHO.
UMWAMI WACU YEZU YASUBIYE IWE, NA TWE TWIFUZA KUJYAYO KUBANAYO NA WE.
Yateguwe n’abadiyakoni:
Jean d’Amour DUSENGUMUREMYI (Byumba)
Patient NIYOYITA (Nyundo)


text:
Mbese waba uri umugabo, umwali cyangwa undi muntu wifuza kumenya uko ababyeyi batwite baba bamerewe ? Shira impungenge n'amatsiko. Abashakashatsi bo mu kigo cyitwa Japan Advanced Institute of Science and Technology ho mu gihugu cy' u Buyapani bamaze gushyira ku isoko umwambaro udasanzwe uha uwambaye kwiyumva nk'umuntu utwite !
Uyu mwambaro utanga ibyiyumvo by'ibiro, ubushyuhe, kunyeganyega gutandukanye ndetse n'iby'imiterere y'umutima bisa n'iby'umwana uri mu nda. Ni ukuvuga ko ubuzima bwose bw'amezi 9 umubyeyi abamo atwite ubu umuntu uwari we wese ashobora kububamo mu gihe cy'iminota 2 gusa, usibye ikintu kimwe: Ibise ...
Uyu mwambaro ukoranywe ikoranabuhanga ryinshi, harimo na ecran (screen) icometseho ku buryo ubona imyitwarire y'umwana igihe ari mu nda, bitewe n'imyitwarire ya nyina. Kanda hano urebe videwo.
Umwabaro wagufasha Kumenya Uko Umugore Utwite Aba Amerewe
Mbese waba uri umugabo, umwali cyangwa undi muntu wifuza kumenya uko ababyeyi batwite baba bamerewe ? Shira impungenge n'amatsiko. Abashakashatsi bo mu kigo cyitwa Japan Advanced Institute of Science and Technology ho mu gihugu cy' u Buyapani bamaze gushyira ku isoko umwambaro udasanzwe uha uwambaye kwiyumva nk'umuntu utwite !
Labels: ikoranabuhanga, ubuzima, umugore utwite, utuntu n'utundi


text:
• Abarimu 129 bahembwaga badakora muri Nyagatare mu mwaka wa 2015-2016
• Abayobozi b’ibigo by’amashuri bahabwaga abarimu ku gahato
• Abarimu 72 bari mu bigo batagira amasaha yo kwigisha
• Abadepite basanga iki kibazo gifite ibifi binini bikiri inyuma
Ubwo bitabaga Komisiyo ishinzwe imibereho myiza mu Nteko Ishinga Amategeko, Ikigo cy’Igihugu gishinzwe uburezi REB cyasobanuye ikibazo cy’abarimu ba baringa bagaragajwe muri raporo ya komisiyo y’abakozi ba Leta aho byagaragaye ko abagera mu 129 bahembwaga badakora.
Gasana Ismaël Janvier uyobora REB, yavuze ko ubwo umwe mu barimu yabahaga aya makuru babanje kugira ngo ni ugusebanya ariko bakaza kumirwa basanze ari ukuri.
Yavuze ko iki kibazo bamaze igihe bakibonye ndetse bakibajijwe na komisiyo y’abakozi ba Leta bazi ko gihari bagiye gusuzuma iby’iki kibazo koko basanga ni ukuri.
Avuga ko ubundi ishyirwa mu myanya ry’abarimu ‘placement’ rikorwa ku rwego rw’akarere mbere yo kujya muri MINECOFIN bikabanza kwemezwa na REB, ariko ngo mu Karere ka Nyagatare ko kazanye uru rutonde ruzima ariko bagiye guhembesha bajyana ibitandukanye n’ibyo REB yemeje.
Ati “Ubundi buri mwaka buri karere gakora igitabo gikubiyemo abarimu bose bo muri ako karere ‘placement’, icyo gitabo MINECOFIN ntiyacyakira ngo itangire kugihemberaho
tutacyemeje. Akarere ka Nyagatare kazanye ‘placement’ ikoze neza ariko bagiye guhembesha kuko biva mu karere bijya muri MINECOFIN, bo bagahembesha ibitandukanye
na placement batanze. Ngira ngo ntabwo MINECOFIN yagiye ireba ya placement twemeje mbere, ngo irebe ko isa n’ibyo bishyurizaho nayo rero igahemba uko bayihembesheje.”
Avuga ko wasangaga mu gitabo umwarimu afite amashuri yisumbuye gusa, ariko bajya guhembesha bakamuhembera kaminuza, aha ngo hakaba habaho ikinyuranyo
cy’amafaranga menshi ndetse ngo hari n’aho babaraga ku bigo batahakorera.
Gasana avuga ko kugeza ubu iki kinyuranyo cy’abantu 129 nta muntu n’umwe ugifitiye ibisobanuro kandi aba bantu barahembwe kuko n’umuyobozi w’akarere yamenye iki
kibazo akibwiwe na REB.
Umuyobozi wa REB yavuze ko kugeza ubu uretse ushinzwe abakozi mu karere n’uburezi batawe muri yombi, hakiri abandi bo gukurikiranwa ariko batarabasha kugaragaza
neza abantu ku giti cyabo aho kugaragaza urwego, iperereza rikaba rikomeje gukorwa.
Umuyobozi ushinzwe gukurikirana abarimu muri REB, Ntagaramba Johnson urimo no gukurikirana ibibazo by’uburezi muri Nyagatare, yavuze ko abayobozi b’ibigo babazwa
impamvu bakoreshaga abarimu badahari bakavuga ko bahabwaga amazina bagategekwa kubagumana.
Ikindi ngo aba bashyirwaga mu myanya mu buryo budasobanutse byatumye abakoze ibizamini bemerewe kwigisha babura imyanya.
Yagize ati “Nabazaga umuyobozi w’ishuri agahaguruka akambwira ati ‘ariko njyewe banyoherereje abarimu ndababwira nti nta barimu nshaka kuko ndabakwije nta kibazo mfite, bakambwira bati ba umufashe nta kibazo jyewe namuguhaye nk’ukuyobora’. Ubu ngubu muri Nyagatare bafite abarimu 67 bahawe akazi n’amabaruwa ariko basanze harimo abandi. Ntibahembwa barazembera aho ngaho ahubwo hahembwa abo batujuje ibisabwa ”
Yongeraho ko abagera muri 72 nabo bari mu bigo bitwa abarimu ariko badafite amasaha yo kwigisha.
Abadepite bavuga ko bitumvikana ukuntu umuyobozi w’ishuri yemera kwakira umwarimu kandi atamukeneye bagasaba ko iki kibazo cyakwiganwa ubushishozi kuko bigaragara ko hari abantu benshi bakihishe inyuma.
Depite Rwaka yagize ati “Ntabwo byumvikana ukuntu urutonde rwo guhemberaho rudasa n’urw’abarimu, iki kibazo gifite uruhererekane runini, ni gute MINECOFIN ihembera ku
malisiti adasa? Ni gute abadiregiteri bemera ko babaha abarimu batabakeneye?”
Abashinzwe uburezi mu mirenge barakemangwa…
Kuri iki kibazo abadepite bibajije uruhare ry’abagenzuzi b’amasomo ndetse n’abashinzwe uburezi mu mirenge.
Depite Ngabo yagize ati “Ubundi iki kibazo mwakimenye gute, mukorana gute n’abagenzuzi b’uburezi mu turere, ese urebye neza ntabwo abashinzwe uburezi ku mirenge baba
ba nyirabayazana?”
Aha REB yavuze ko aba bakozi bo ku mirenge usanga bahabwa izindi nshingano nyinshi ku buryo usanga ibibazo by’uburezi bakurikirana ari bikeya.
Yongeraho ko ku bijyanye n’abagenzuzi ari bake bishobora gutuma umwaka ushira badakandagiye muri bimwe mu bigo bitewe n’ubwinshi bw’amashuri, “abagenzuzi 30 bagenzura ibigo 4000, n’umwaka ushobora gushira atageze ku kigo!”
REB iravuga ko bagiye gushaka uburyo izi nzego zose zakorera hamwe n’abakozi bashinzwe uburezi ku mirenge bakagira ububasha bwo kugenzura ibigo bizatuma bakorera hamwe mu gukurikirana ibigo.


text:
Burya abagabo ninkabana (si ukubatuka) bakunda kwitabwaho.
mugore niba ushakako umugabo wawe ahora akxishimiye yumva ntawundi ukuruta menya kwita kumugabo wawe neza kuko nutamwitaho ashobora guhura nundi umwitaho akaba aramugutwaye.
Benshi bakunze kumvako iyo babaye marie biba byarangiye ko c'est acquis mbese ariburundu ariko burya ikintu gituma couple iramba simpeta bambikanye ahubwo nuburyo babanye, bitanaho, bishimana....
Menya guha care umugabo wawe, menya ibyo akunda nibyo yanga kugira umenye uko umushimisha
Hari nkabadamu usanga yiriwe murugo wenda nimyenda yambaye iranukaho ibitunguru akagenda ngo agiye gupfumbata umugabo ubwose umugabo azaguha câlin gute nibitunguru birikumunukira?? Menya kwambara utwenda twiza dushimisha umugabo igihe mugiye muburiri.
Cg se ugasanga umugore ntasasa uburiri bararamo cg ntamesa boxer zumugabo we akaba ari umukozi ubikora please hari ibintu umukozi akora nibyo adakora ntibizagutangaze rero ubwo uburiri umukozi asasa umunsi umwe uje ugasanga aburyamyemo numugabo wawe.akenshi abagabo bakunze gucinyuma abagore babo nabakozi babo kuberako akenshi umukozi ariwe wita kuri boss cyane kurusha umugorewe.
Mugore menya kwiyitaho kugirango umugabo wawe nakubona ajye ahora akwifuza. nawese umugabo azajya ava kukazi asange uri muma pyjama burimunsi, imisatsi ntakuyitaho, ntakwisiga....nubwo agukunda ariko iyo asohotse akabona abandi bakeye yibaza impamvuki utiyitaho bikaba byatuma bamwe bakeye bamukurura gerageza kwiyitaho kuburyo umugabo wawe azajya akomeza kubonako ubaruta bose.
Dukunze kuvugango niba yarampisemo mubandi nuko mbaruta bose nibyo ariko c'est pas acquis bishobora guhinduka si tu te laisse aller.
Menya gushyira les epices ndavuga ibirungo muri couple yanyu kugirango ntimurambirane kuko burya amour yonyine ntihagije.
NAWE SHYIRAHO IZINDI NAMA WAGIRA ABADAMU KUBYOKUBAKA URUGO
MENYA KWITA KUMUGABO WAWE
Burya abagabo ninkabana (si ukubatuka) bakunda kwitabwaho.


text:
lSOMO RYA MBERE
Umuhanuzi Yonasi (Yon 3,1-10)
1Ijambo ry’Uhoraho ribwirwa Yonasi ubwa kabiri riti 2«Haguruka ujye i Ninivi, umugi mugari, maze ubamenyeshe icyo nzakubwira.» 3Yonasi arahaguruka maze ajya i Ninivi, akurikije ijambo ry’Uhoraho. Ninivi rero ikaba umugi mugari bihebuje, kuwugenda byari iminsi itatu. 4Yonasi yinjira mu mugi, akora urugendo rw’umunsi umwe. Yigisha agira ati «Hasigaye iminsi mirongo ine, maze Ninivi ikarimbuka.» 5Abantu b’i Ninivi bemera Imana, batangaza igisibo, bambara ibigunira kuva ku mukuru kugeza ku muto. 6Rya jambo riza kugera ku mwami wa Ninivi, na we ahaguruka ku ntebe ye y’ubwami, yambura igishura, yambara ikigunira, yicara mu ivu. 7Nuko batangaza muri Ninivi iteka ry’umwami n’abakuru bo mu gihugu, rivuga riti «Abantu n’inyamaswa n’amatungo, ari amaremare n’amagufi, ntibigire icyo birya, ntibirishe kandi ntibinywe n’amazi. 8Nibyambare ibigunira, baba abantu, zaba inyamaswa, nibitakambire lmana n’imbaraga zose, maze buri wese areke imigirire ye mibi, n’urugomo rwitwaza amaboko. 9Ninde wamenya niba Imana itahindura imigambi, umujinya ugashira mu mutima, maze ntitube tugipfuye?» 10lmana ibonye ibyo bakoraga, n’uko bahinduye bakareka imigenzereze yabo mibi, na yo ihindura imigambi, icyago yari yabateguje ntiyakibateza.
ZABURI (Zab 51 (50),3-4,12-13,18-19)
Inyik/ Mana yanjye, ntuzirengagize umutima washegeshwe kandi wihana!
Mana yanjye, ngirira imbabazi ukurikije ineza yawe,
kubera impuhwe zawe nyinshi, umpanagureho ibyaha byanjye.
Nyuhagiraho wese ibicumuro byanjye,
maze unkize icyaha nakoze.
Mana yanjye, ndemamo umutima usukuye,
Maze umvugururemo ibitekerezo biboneye.
Ntunyirukane ngo unte kure yawe,
cyangwa ngo unkuremo umwuka wawe uzira inenge.
Igitambo cyanjye si cyo ushaka,
N’aho nagutura igitwikwa, nticyakunezeza.
Ahubwo igitambo Imana ishima, ni umutima washengutse.
Mana yanjye, ntuzirengagize umutima washegeshwe kandi wihana!
IBANGONDIRIMBO RIBANZIRIZA IVANJILI (Yow 2, 12-13)
Uragasingizwa Nyagasani,
uharirwe icyubahiro, ububasha n’ubuhangange.
Uhoraho aravuze ati «Nimungarukire n’umutima wanyu wose,
Kuko ngwa neza kandi nkagira impuhwe.»
Uragasingizwa Nyagasani,
uharirwe icyubahiro, ububasha n’ubuhangange.
IVANJILI
Luka (Lk 11, 29-32)
Muri icyo gihe, 29abantu bamaze guterana ari benshi, Yezu arababwira ati «Ab’iyi ngoma ni abantu babi! Barashaka ikimenyetso; nyamara nta kindi kimenyetso bazahabwa atari icya Yonasi. 30Nk’uko Yonasi yabereye Abanyaninivi ikimenyetso, ni na ko Umwana w’umuntu azakibera ab’iyi ngoma. 31Ku munsi w’urubanza, umwamikazi w’igihugu cy’epfo azahagurukira ab’iyi ngoma maze abatsinde, kuko yaturutse iyo gihera aje kumva ubuhanga bwa Salomoni, kandi hano hari uruta Salomoni! 32Kuri uwo munsi w’urubanza, Abanyaninivi na bo bazahagurukira ab’iyi ngoma maze babatsinde, kuko bumvise inyigisho za Yonasi maze bakisubiraho, kandi hano hari uruta Yonasi.»


text:
Mu 1994 u Rwanda rwahuye n'ishyano ritabonerwa izina. Anatutsi barishwe, sbahutu barabishe, abahutu nabo barishwe, inkotanyi za Kagame zari zambaye amakoma zivanze n'inyerahamwe zica abatutsi n'sbahutu basa n'abatutsi. Muri aka kaga kose, ntabwo abahutu bose babaye ibigwari, muri SHIKAMA dukomeje gushengurwa n'uko Kagame n'agatsiko ke bita abahutu ibikoko kandi abatutsi barokotse kuko bshishwe n'abaturanyi babo b'abahutu.
Komisiyo FPR yashyizeho ngo ishinzwe kugena intwari, imidari n'impeta by'ishimwe bisa n'uko ireba uruhande rumwe urundi ikarutera umugongo. Hari abahutu batabarika bahisemo gupfana n'abatutsi babahungiyeho. Muri uru rwego tugiye kubagezaho ubutwari bwaranze MUKANDANGA Dorothée ukomoka i Mubumbano ahahoze hitwa Komini GISHAMVU muri BUTARE wapfiriye i KABGAYI ku italiki 12 Gicurasi 1994 kuko yanze kwitandukanya n'abatutsi bamuhungiyeho agahitamo gupfana nabo.
Gishamvu ya Butare yabyariye Kabgayi intwari itazibagirana
Doroteya MUKANDANGA ni mwene MUGANGAHUZI Claver na NYIRABUMBA Geneviève. Yavutse mu mwaka wa 1955, avukira i Mubumbano mu cyahoze ari komini Gishamvu muri perefegitura ya Butare. Yavutse nyina abana na mukuru we kuko icyo gihe Se (yanditseho) ntiyahabaga. Ubundi Mugangahuzi avuka i Kabuga ka Mbazi ni naho yari atuye.
Kubera kubana na nyina kwa nyinawabo, ni naho yatangiriye amashuri abanza(i Nyumba ya Gishamvu) ubwo hari mu 1962. Ageze mu mwaka wa 3 muri 1965 baratashye batura i Kabuga ka Mbazi. Amashuri abanza ayarangije yatangiye Tronc commun i Kansi na Nyaruhengeri. Arangije iyo tronc commun yakomereje mu ishuri ry'Abaforomokazi n'Ababyaza rya Kabgayi aharangiza muri 1974 ubwo yahitaga ajya gukora i Kanombe mu bitari by’i kigo cya gisirikari.
Yahakoze imyaka hafi itatu ahava ajya kwiga ibya santé publique mu Bufaransa ahiga umwaka agaruka gukora i Kabgayi muri ESI aho yari yarize nyine. Naho yahakoze indi myaka igera kuri ibiri ahita asubira kwiga mu Bubiligi muri Kaminuza Gatulika ya Louvain la Neuve ahavana impamyabumenyi ihanitse yongeraho n'indi diporomu y'umwaka umwe mu by'ubukungu.
Yagarutse mu Rwanda mu ntangiriro za 1986 yongera gukora muri ESI-Kabgayi aho yayibereye umuyobozi guhera mu 1987 kugeza yishwe kuwa gatatu, taliki 12 Gicurasi 1994.
Kamere y'ubutwari n'urukundo byarangaga Dorothée nibyo byamuviriyemo gupfa
Mbere na mbere Doroteya yari umuhanga pe! Aho yize hose barabihamya. Umunsi umwe umugore wari incuti ye magara biganye witwa MUKAGATARE Beata ari nawe mugore wa Minisitiri Nzabonimana Callixte yaramubwiye ati:«Mpora niteze ko bazakugira Minisitiri!» yari ashingiye k’uko amuzi.
Doroteya yari UMUNYAKURI: Mu ishuri yayoboraga birukanye umwana wa mukuru we wo kwa nyina wabo kandi ariwe wari waramujyanye kwiga arabyihorera agoka ashakisha ishuri ahandi. Yakundaga abantu: Hari umuryango wo mu Byimana abana nka 3 bo muri uwo muryango ni Doroteya wabashakiraga amashuri. Yari afite incuti n’agacuti ku buryo ntacyo yaburaga agikenye ku muntu.
Muri Mata 1994 MUKANDANGA Dorothée yahaye ibiryo ababiligi bo muri MINUAR/UNAMIR bari bishwe n'inzara i Shyogwe
Kuwa 12 Mata 1994 yafashe ibyo kurya yari afite kandi ari bikeya agabanyirizaho Ababiligi bari bagiye guhitanwa n’inzara kuko aho bakoreraga i Shyogwe Musenyeri waho yari amaze kubamenesha ngo Ababiligi bishe Habyarimana. Nk’uko byari bisanzwe bimenyerewe, mu biruhuko bya Pasika abanyeshuri bo mu myaka yo hejuru basigaraga muri stage bagasigarana na ba Animatrices bo kubafasha no kubacunga. No muri 1994 niko byagenze.
Intambara(genocide) itangira umwe muri ba Animatrice bari basigaye yari Umututsikazi witwaga Chantal UMURUNGI akaba akomoka i Nyanza ya Nyabisindu-BUTARE. Kubera ko Chantal Umurungi yari inkumi nziza cyane iteye amabengeza yari azwi cyane muri KABGAYI ariko cyane cyane n’abasore bivuga ko yanahizwe cyane.
Mu guhigwa cyane nawe byamusabaga kwihisha cyane anayobya uburari uko ashoboye. Muri uko kwihisha nibwo yashakiwe ahantu yihisha mu kigo cya ESI-Kabgayi aho kwihisha aho yari atuye hafi y’ishuri. Yahishwe mu kazu gato cyane kamwe kaba kari munsi y’amadarajye(escaliers) babikagamo imyeyo n’ibindi bikoresho byoroheje by’isuku.
Yihishanamo na musazawe MUGUNGA Narcisse alias Lisala wigaga muri Petit Seminaire Saint Leon-Kabgayi bishoboka ko yari yamuhungiyeho. Muri kwa kumenywa cyane kwa Chantal kubera ubwiza bwe yarashakishijwe cyane ku buryo, abamuhigaga baje kumenya aho yihisha ariko batinya kuhavogera kuko Sr. MUKANDANGA Dorothee abanya-Kabgayi bamutinyaga cyane kuko yari yihagazeho.
Yasabwe na Dr. Oswald DUSABEMUNGU wakoraga mu bitaro bya Kabgayi ko yatanga abatutsi ahishe arabyanga ahitamo gupfana nabo
Mu cyubahiro, yaje gusabwa na Dr Oswald DUSABEMUNGU wakoraga ku bitaro bya Kabgayi akaba yari n’umuturanyi we(bari batuye mu mazu ari haruguru y’ikibuga cy’umupira cyo mu Gahenerezo, munsi y’umuhanda Kigali-Butare nko muri metero 300 uvuye ku irimbi ry’abihayimana rya Kabgayi), ko yatanga inyenzi zose atindikiye mu kigo ayobora zikicwa nk’abandi batutsi bose.
Ibyo Doroteya yarabyanze abitera utwatsi incuro ya mbere, iya kabiri, ubugira gatatu bwo abamusabaga gutanga Chantal, musaza we Narcisse ndetse n’abanyeshuri bahitamo kubicana bose kuko yari yarahumurije abanyeshuri ababwira ko ntacyo bazaba.Kandi koko nta munyeshuri n’umwe wiciwe muri ESI Kabgayi uretse Doroteya (umuyobozi w’ikigo), Chantal(animatrice), Narcisse (musaza wa Chantal wari wamuhungiyeho) na Antoine Butorano wari umunyezamu.
Aba bose bishwe mu ijoro rimwe n’Abajandarume bari barinze Minisitiri Eliezer NIYITEGEKA wari wahungiye kwa Mubyarawe Dr. Dusabemungu. Uyu Dr. Dusabemungu yari yarirukanywe muri ESM(École Supérieur Militaire) afite ipeti rya Adjudant bamwirukaniye ko we na mugenzi we bishe umukozi bamutwikisha ipasi. Kubera rero ko yari atarashaka, akigera i Kabgayi, Doroteya yaramwakiriye nk’umuturanyi.
Muri uko kwakirwa rero yibwira ko azaboneramo byose(harimo n’imibonano mpuzabitsina) mu kumukarabya rero (kuko Doroteya yari intisukirwa kandi Dr Oswald yakundaga gucyura birashoboka cyane ko yamurwaye inzika kugeza ubwo abonye uburyo bwo kwihorera.
Yuririye ku bihe uko byari byimeze, hakiyongeraho n’inzika kandi abifashijwemo na mubyara we n’abajandarume bamurindaga hasohozwa umugambi mubisha wo kwivugana inzirakarengane.(Aya makuru SHIKAMA yayahawe n’incuti magara ya Dr Oswald biganye muri ESM, bigana mu ishami ry’ubuvuzi muri Kaminuza banakoraga hamwe mu bitaro i Kabgayi bari banari kumwe muri 1994 Kuko we yari atuye mu nzu y’amabati y’ubururu n’amatafari ahiye iri imbere ya librairie caritas Kabgayi.
Impaka zaravutse mu gushyingura iyi ntwari yuje impuhwe n'urukundo ku gasozi ka KABGAYI
MUKANDANGA Doroteya amaze kuraswa amasasu abiri mu mutwe yaguye mu muryango w’ibiro bye kuko bari bamubyukije mu gicuku bamujyana ku ishuri yayoboraga ngo abafungurire anerekane aho abo batutsi navuze haruguru bari bihishe. Kuko yakomeje kunangira ku cyemezo nyine yari yafashe bahisemo kumwivugana. Umurambo waje kuvanwa aho yiciwe ujyanwa mu bitaro bya Kabgayi bemeza ko yapfuye banabitangira ibyemezo.
Hagati aho Musenyeri RWABILINDA Jean Marie Vianney, Musenyeri NSENGIYUMVA Thaddee, Musenyeri Venuste LINGUYENEZA. n’abandi… barimo bashaka uko ashyingurwa. Igihe cy’ishyingurwa kigeze havutse ikibazo. Minisitiri w’intebe muri Guverinoma y'abatabazi Jean KAMBANDA yari yatabaye (yiganye na MUKANDANGA Dorothee amashuri abanza i Nyumba ya Gishamvu-BUTARE ndetse banigana i Louvain-La-Neuve mu Bubiligi bari incuti rero).
Kambanda abajijwe uko gushyingura bigenda yatanze umwanzuro ko inyenzi zihambwa bunyenzi(ubwo yavugaga abatutsi bicanywe na Dorothée). Nibwo Chantal na Musaza we bacukuriwe akantu katarengeje na santimetero 50 inyuma y’aho abanyeshuri barara babajugunyamo. Byumvikane neza ko nta kindi cyemezo MUKANDANGA Dorothee yashoboraga gufata kuko yari yamaze kwicwa.
SHIKAMA turasaba Dr. HABUMUREMYI Pierre Damien uherutse gusimbura Dr. IYAMUREMYE ko yakwandika MUKANDANGA Dorothée mu ntwari z'u Rwanda
Kubera icyemezo cyafashwe na KAMBANDA Jean, MUKANDANGA Dorothee yashyinguwe neza aho ashyinguye kugeza magingo aya i Kabgayi. Ipfundo rero ry’ikibazo aho riri rituma Doroteya yirengagizwa gushyirwa mu ntwari z'u Rwanda rishingiye kuri iryo shyingurwa atagizemo uruhare aho abatutsi yanambyeho akanapfana nabo bajugunywe ku musozi we agashyingurwa mu cyubahiro. SHIKAMA turasaba ikigo gishinzwe kugena intwari kongera gusuzuma neza iki kibazo.
UDAHEMUKA Eric
shikamaye.blogspot.no/
Shikama ku Kuri na Demukarasi(SKUD)


text:
kwandika
Ikinyarwanda[edit]
Inshinga[edit]
Gushyira mu nyuguti ibivugwa mu rurimi.
Mu kwandika hakoreshwa uburyo bwinshi burimo kwandikisha ikaramu, kwandikisha mudasobwa cyangwa n'izindi mashini zishyira ibishushanyo by'inyuguti ku mpapuro.
Ushobora no kwandika ahantu hose hashobora kwemera ibishushanyo nko ku nkuta z'amazu, ku butaka, mu kirere hakoreshejwe imyotsi n'amatara ndetse n'ubundi buryo bwinshi.
Kwandika ibaruwa ni ukwandika ku rupapuro rwohererezwa undi muntu ngo asome ubutumwa ushaka kumugezaho.
[edit]
- Template:API : //
- Template:SAMPA : //


text:
Gatsibo: Abatoza b’intore barasabwa kuba umusemburo w’aho batuye
Abatoza b’intore batoje abanyeshuri barangije amashuri yisumbuye, basabwe kuba umusemburo w’aho batuye n’aho bakorera kuko bagomba kuba indorerwamo y’uru rubyiruko.
Ibi ni ibyagarutsweho n’Umuyobozi w’Akarere ka Gatsibo akaba n’umutoza w’intore mukuru mu karere Gasana Richard kuri uyu wa 26 Mutarama 2016, mu muhango wo kuvuga amacumu y’intore zirangije itorero ry’abanyeshuri barangije amashuri yisumbuye.
Yagize ati:†Abatoza b’intore bakwiye kuba intangarugero mu bikorwa byose bakora aho batuye, kandi bakarangwa n’indangagaciro nyarwanda nkuko babitoza urubyiruko mu nyigisho bahabwa iyo bari mu itorero, bityo urubyiruko narwo rukabareberaho.â€
Uhagarariye itorero ku rwego rw’Akarere ka Gatsibo Umfuyisoni Bernadette, nawe yongeye kwibutsa aba batoza b’intore ko bafite inshingano zikomeye bagomba kuzuza, kugira ngo indangagaciro na kirazira birusheho gushinga imizi mu muryango Nyarwanda.
Ati:†Umuco wacu tutawusigasiye ngo tuwutoze abakiri bato waducika, niyo mpamvu dukwiye kwirinda ikibi cyose cyadusubiza mu mateka mabi yaranze Igihugu cyacu, kandi byose bizagerwaho mubigizemo uruhare.â€
Uyu muhango wo kuvuga amacumu wabereye mu murenge wa Gatsibo, ukaba waranzwe n’ibikorwa bitandukanye birimo igitaramo cy’intore, imbyino hamwe no gusinya imihigo n’ubuyobozi bw’Akarere.
Urubyiruko rurangije amashuri yisumbuye ruturuka mu mirenge itandukanye igize Akarere ka Gatsibo rwabashije kwitabira itorero, rwose hamwe rugera ku 1748, naho abatoza bakaba bari 215.
Iki gikorwa cyitabiriwe na komite nyobozi y’Akarere, inzego z’umutekano zikorera mu karere, Abanyamabanga Nshingwabikorwa b’Imirenge igize Akarere ka Gatsibo n’abatoza b’intore baturuka kuri za site 4 z’intore.


text:
Uwiteka, unyitegereze ungerageze, Gerageza umutima wanjye n’ubwenge bwanjye. Zaburi 26:2
Mana, ndondora umenye umutima wanjye, Mvugutira umenye ibyo ntekereza. Zaburi 139:23
Umwanditsi wa Zaburi yahishuriwe ibyiza byo kugirana ubumwe no gushyikirana neza n’Imana mu kuri, asaba Umwuka wera kumwitegereza ndetse akanamugerageza.
Uko bisa kose uyu muntu yamenye umumaro wo kwiyegurira Imana ntaho uyihishe cyane ko nta naho itabasha kureba.
Uramutse utumiye Imana ngo ibe iya mbere mu buzima bwawe, ukemerera Umwuka wera w’Imana akaza kuganza mumutima wawe nk’uko twabisomye yahindura byinshi muri wowe ikaguha icyerekezo nk’umukozi wayo.
Iyo twemereye Umwuka wera w’Imana ngo aze ature muri twe, abe ari we uganza byose mu mitima yacu tubaho ubuzima Imana ishaka.
Iyo dusenga, Umwuka wera agenda adutungira agatoki mu mitima yacu akatumenyesha ibyo dukwiye gukora n’ibyo Imana idushakaho.
Ntiwabasha kumenya icyo Imana igushakaho udafite Umwuka wera kuko niwe umenya ibyo Imana ishaka.
Iki gihe nibwo Umwuka w’Imana twemereye gutura muri twe, agenda mu bitekerezo byacu tukimenya yaba ibyaha byacu, imico itari myiza dufite n’indi myitwarire yose Imana idashaka ko turangwa nayo.
Si ibi gusa ariko kuko aduha n’ibisubizo by’ibibazo mu bihe bitandukanye tuba turi gucamo bitewe n’uko turimo kubyereka Imana.
Aduhumekeramo, akanirukana umwijima, akazana umucyo ndetse akatwigisha uburyo dukwiye kwitwara mu buzima bwacu bwa buri munsi.
Dukwiye gusaba Umwuka wera agatura muri twe, kugira ngo umunsi ku munsi adufashe kuganza ibitekerezo n’imitima yacu,nibwo tuzaba abo Imana yifuza ko tuba bo.


text:
UBUTUMWA NYAGASANI YEZU YAHAYE BYISHIMO KURI IYO TARIKI 7/7/2008
BY: Nyagasani YEZU nawe aba araje ari mu rumuri rwinshi cyane ntabona icyo ndugereranya narwo.
YEZU: Ati Byishimo mwana wanjye uraho?
BY; Uraho Papa.
YEZU: Umeze ute?
BY: Papa, meze neza gahoro. Imbaraga zanjye ntazo.
YEZU: Mwana wanjye, imbaraga urazifite. Kuki usigaye uhabwa ubutumwa ukabutindana? Habuze iki? Ni ukubera iki?
BY: Papa, nta cyabuze.
YEZU: Mwana wanjye rero, ikimenyetso warakibonye. Ntuzongere, kuko icyo kiroroheje. Niwongera, tukagutuma ugatinda, uzabona ikirenze.
BY: Papa nsabye imbabazi.
YEZU: Nushaka ubyumve, sinzongere kuvuga.
BY : Papa ndi imbere yawe, umubiri wanjye n’umutima wanjye ndabikweguriye. Akira na roho nyinshi ziri kubabarira hirya no hino muri kino gihugu, ndetse n’inyuma yacyo. Akira ababyeyi bose babuze abana babo. Akira abavandimwe n’inshuti. N’ibyiza byose uduha mbigushyize imbere. Kugira ngo abakumva ubongerere. Kano kanya nongeye kukwereka urubyiruko rwose rwo kuri iyi si, by’umwihariko urwa hano mu Rwanda kugira ngo uruhe imbaraga zo kugira ngo rushobore kukwegera koko.
YEZU: Mwana wanjye, naguhaye byinshi. Nkwereka byinshi. Nkwereka kino gihugu cyanyu uko kimeze n’abayobozi bacyo. Nkwereka Kiliziya yanjye uko imeze. Ntacyo ntakweretse. None rero mwana wanjye, winanirwa na gato, kuko ni Njye ubwanjye ukwihera imbaraga.
BY: Ariko Papa, nimureke uyu munsi mbisabire ikintu kimwe: Kuva mwampa ya gahunda yo kuva mu gihano ntimundekure, mumbuza gutaha ngo mbonane n’abanjye, nsa n’ukomeretse bundi bushya. Icyo gisebe cyanze gukira. Nari nzi ko wenda bitakiri ngombwa cyane, none mbonye ibyanyu bikomeye cyane. Ko nari nzi icy’ingenzi ari uko muntuma mukambona, none ndabona bikomeye.
YEZU: Mwana wanjye, ukiri na hahandi habi nakuvanye, nakubwiye ko utacyitegeka. N’ubu rero, ubimenye naragutoye, ntiwantoye. Umurwa urimo ni uwonguwo, kuko ukomerewe cyane. Uzajya uwutirimukamo ari uko naguhaye uruhusa. Kuko uwo mujyi ugiye gushya. Abarimo hazarokokamo bake.
Ikindi kandi mwana wanjye, reka nkubwire. “Igiti cyiswe umwana, ntawe ugicana”. Kandi umusirikare udakora akazi ka gisirikare, cyangwa ngo yambare umwenda wa gisirikare, cyane ku munsi mukuru w’ingabo, ntabwo aba ari we. Kereka rero wowe, uyu munsi utakiri uw’intwari zaharaniye ubucungurwe. Ngaho rero, uyu munsi mbera umusirikare. Ukomere ku rugamba. Kuko aho uri, si wowe wikoresha. Ninjye ubwanjye ugukoresha. Nimba kandi utakiri umusirikare wanjye, uyu munsi ubivuge ucukire aho. Ariko icyo uzabona nukomeza kurangara kirahari. Nimba wumva wumve kuko ntabwo ndakurekura. Uri igikoresho cyanjye.
BY: Papa, ko uyu munsi umbwiye amagambo akomeye cyane. Ntugira impuhwe? Papa, bimwe ntabwo ndi kubyumva.
YEZU: Mwana wanjye, wirangara. Igihe ni gito cyo gutsinda urugamba kwawe. Wicika intege rero. Kuko ni Njye ugufite mu biganza byanjye. Mwana wanjye, ongera umbwirire abo bategetsi b’iyi si. Uti bategetsi, bayobozi, naravuze, Umubyeyi wanjye yaravuze. N’uyu munsi, nkomeje kubabwira uko bwije n’uko bukeye, ariko mwanze kumva. Mukomeje guhohotera ubwoko bwanjye. Benshi baricwa urubozo. Abandi barimo baraborera mu nzu y’imbohe. Abandi barahunga igihugu, arimwe bahunga.
Bana banjye, nongeye kubabwira ko igihe cyanyu cyo guhanwa kigeze. Kuko nyamwanga kumva ntiyanze no kubona. Bana banjye, mwiyibagiza uwabahaye intebe uwariwe. Mumenye ko izo ntebe mwicayeho ari Njye wazibahaye. Igihe kirageze rero ngo muziveho zihabwe abandi. Bategetsi, ese iki gihugu muragishakaho imyase? Ko kitagifite amakara!!
Igiti gihagaze kigiye kuma. Inyoni zicyaritsemo zigiye guhunga, kuko amashami agiye kuma, nta reme afite. Kuko inyoni n’abagenzi bashoboraga kucyugamamo izuba, ntikigifite amahumbezi. Nta mahumbezi kikigira. Benshi mumeze nk’icyo giti. Maze kuvuga bene icyo giti rero, nta mumaro wacyo, uretse ko imungu zigiye kugihera mu mizi cyangwa umuyaga. Byose bigiye kugiteraniraho bikirimbure bigishyire hasi, ishyamba ryomongane mu kanya gato. Kigiye kuba ibipandepande, kuko kitagikomeye.
Bana banjye, mbabwiye ibyo. Uzi kumva no gushishoza yumve. Utabishoboye, ajye yegera umwana wanjye amubaze, azajya amenya ibyaribyo. Bana banjye, uyu munsi ndagira inama bene abo bantu bamize akanyamasyo mu nda zabo, barya ntibahage. Nimwitonde ndagira inama ba bandi bamize impiri mu nda zabo, bahora barekereje bagenzi babo ngo bababoneho impamvu zo kubabuza amahoro n’umutekano. Musome Zab 56:2-4.
Bana banjye ntimugire ubwoba ngo mwibwire ko igikuba gicitse. Na kera niko byahoze kuko isi nta munoza. Ngira ngo uwanze uruvugo yaheze mu nda ya nyina. Kuko abanone basigaye bahareba badafite ibyuma byabugenewe. Basigaye bamenya ibyo abandi batekereza, kandi bahimba. None se ko bitora bakamvugira ibyo ntavuze, cyangwa bakantekerereza ibitari byo, kandi ibyo navuze bakabica ku ruhande bambeshyera ngo buriya nabyemeye. Ariko nanjye ngiye kubakoza isoni.
Burya rero, iyo inyoni zagiye inama, abarinzi nabo bajya iyindi. Ngo muzi kurinda ra!!. Ngaho nimukaze umurego. Ariko muribeshya. Wa munsi nababwiye ubasohoreyeho. Ubu rero, nanjye kubera kumbabaza kwanyu, byanteye kubafatira ibyemezo n’imigambi. Ubu ngiye kubakoza isoni. Kugira ngo mumenye ko ari Njye Mwami w’isi n’ijuru. Kuko musigaye munsuzugura. Musigaye mwarangize nk’umugaragu. Ariko noneho ngiye kubibereka mwe mwigize ibihangange. Uyu munsi niyiziye ndi kubabwira ibya nyuma.
Erega uru Rwanda ni urwanjye n’Umubyeyi wanjye, nta wundi. Ni twe tugiye kurwiyoborera. Erega bana banjye ntimuzi ikirezi mwambaye. Kandi sinzi impamvu mutabizi kandi mbibabwira buri munsi, nkanakibereka buri gihe. Mfite abana banjye benshi muri kino gihugu ntuma. Ntabwo ari Byishimo gusa uri hano muri runo Rwanda. Hari benshi rero mutazi, batinya kuvuga ibyo nabatumye. Bana banjye, narababwiye igihe kirekire, ariko noneho ndananiwe kuko noneho ndabahebye, mureke ibyavuzwe byuzuzwe.
Bana banjye, abanjye uyu munsi wa none nimwiyizire mu gishura cyanjye, hatazagira utakara ntabishaka. Kuko kugeza ubu, ndabona mugeze mu makuba akomeye cyane. Bana banjye, mureke mbashyire mu gishura cyanjye, kuko kugeza ubu, abanjye ndabazi. Mureke mbashyire imbere, mbashyikirize Data.
Ikindi kandi bana banjye, mwisunge Mama wanjye Bikira Mariya, kuko abafatiye runini. Ibi bihe murimo, mumwiyambaze. Kuko aho bigeze murakomerewe cyane. Ikindi kandi bana banjye, ntimugire ngo nsigana na Mama wanjye. Tuba turi kumwe igihe cyose.
Bana banjye nkunda, ibihe murimo birakomeye. Igisamagwe kirasamye kigiye kubamira. Nimunkomereho, nanjye mbakomeyeho. Kuko nshaka kubagira igikumba kimwe mu bihe biri imbere, kandi si kera. Bana banjye, mube mu gikumba kimwe. Mukomere kuri Data ibihe bitarabatwara.
Mube bamwe inyanja ni ngari. Amato menshi agiye kubama. Bana banjye, sibwo bwa mbere nabibabwira. Nimugashye mukomeje, ejo mutazajya muri ariya mato agiye kujya ikuzimu. Abanjye nimumfate kuko ngiye kubambutsa inyanja ikomeye. Bana banjye ibihe murimo birakomeye, amato murimo arasunikwa. Ngaho rero, nimugashye mukomeje. Ntimwikange umuvumba. Kuko ndi kumwe namwe. Kandi ndi Mwambutsa.
Bana banjye, nongere mbabwire,. Ingashyi mbabwira, ni ishapule zanyu. Mwizitezukaho. Kuko ari intwaro ikomeye igiye kubakiza muri ino ntambara turwana kuri ino si. Bana banjye, kino gihugu cyanyu, tumaze imyaka irenga makumyabiri Njye n’Umubyeyi wanjye tukirimo. Ariko ntacyo mwumvise. Ariko noneho, ntagisigaye. Mugiye kumanurirwaho amahindu. Urugogwe rugiye kubikubita hejuru. Kandi sibwo bwa mbere nabibabwira.
Bana banjye, narabinginze murananira. Muramenye. Ntihazagire uvuga ngo ntacyo yamenye. Bana banjye, mwanteye umugongo,. Mwanga kumva ibyo tubabwira, ariko noneho igihe kirageze ngo mushake kubyumva mutakigira ubibabwira. Bana banjye, ngaho mugire amahoro kandi mugwize andi. Bana banjye, mbifurije kuzabana nanjye mu bihe bishya, mu Rwanda rushya mwagabiwe n’Umwami wanyu.
Bana banjye, mbahaye umugisha, ku izina ry’Imana Data, na Mwana, na Roho Mutagatifu. Amina.
A découvrir aussi
- UBUTUMWA UMUBYEYI BIKIRA MARIYA NA NYAGASANI YEZU BAHAYE BYISHIMO TARIKI YA 7/7/2008
- UBUTUMWA UMUBYEYI BIKIRA MARIYA NA NYAGASANI YEZU BAHAYE BYISHIMO TARIKI YA 22/7/2008
- UBUTUMWA NYAGASANI YEZU YAHAYE BYISHIMO KURI IYO TARIKI YA 22/7/2008


text:
Niba tubeshwaho n’Umwuka tujye tuyoborwa n’Umwuka. Abagalatiya 5:23
Iyo umuntu amaze kwizera Yesu Kristo nk’Umwami n’umukiza w’ubugingo bwe, yakira Umwuka Wera wo kumuyobora no kumufasha mu rugendo rugana mu ijuru.
Abandi babatijwe mu Mwuka Wera bahabwa imbaraga zirushijeho, ariko muri abo harimo n’ubundi benshi batemera kuyoborwa nawo. Bibiliya ivuga ko abayoborwa n’Umwuka w’Imana bose aribo bana b’Imana. Abaroma 8:14
Ubwo twahawe ubugingo buhoraho tumaze kwizera Yesu Kristu, dukwiye kugendera mu bwiza bwe, tukemerera Umwuka wera akatuyobora n’inama zose atugira.
Iyo tuvuze kuyobowa n’Umwuka Wera, aha ni ubuzima busanzwe umuntu ashobora kubona mu bigaragara, uko umuntu yitwara, uko avuga, uko yambara, uko areba, ibyo akunda n’abo ahitamo kubana nabo, ibi byose bishobora gutanga amakuru ku muntu runaka.
Imana yashyizeho uburyo bworoheye buri wese bwo kuvuga ubutumwa bwiza budasaba amatike n’ibindi bihenze. Bene iri vugabutumwa ritarimo amagambo umuntu arifashwamo n’Umwuka wera, aho umuntu akureba akabona urasa na Yesu.
Izina Abakristo nta handi ryavuye ni abantu bitegereje abayoboke ba Yesu ukuntu bitwara n’uko bameze baravuga bati ‘’aba bantu ni abakristu.’’
Indi impamvu igomba gutuma abemera Kristu bayoborwa n’Umwuka wera, ni uko abantu bo hanze badakizwa baba bitegereza uko tubayeho mu buzima bwacu bwa buri munsi.
Ntabwo umuntu yavuga ko Yesu yamuhaye amahoro, kwihangana, urukundo, ibyishimo n’izindi mbuto z’Umwuka ariko hanze ntibigaragare. Uwo Yesu yatashye mu mutima biragaragara.
Abakristo bakwiye kwemerera Umwuka wera akaganza imitima yabo, kandi akabagira inama kugira ngo bamenye icyo Imana ibashakaho.
Niba Bibiliya yerura ikavuga ko abayoborwa n’Umwuka w’Imana ari bo bana b’Imana, bivuze ko utabwira Imana ko uri umwana wayo ngo wange kuyoborwa n’Umwuka wayo, kandi abemera bakayoborwa nawo ari bo bana b’Imana.


text:
Nubwo abarizwa mu gice cy’abahezanguni ku idini ya Isilamu, Ouria ntiyazuyaje kuvuga amahitamo ye yo gukurikira Yesu Kristo, kwizera avuga ko kumubohora, burundu kandi agahorana ibyishimo bidasanzwe.
Ouria w’imyaka 40 y’amavuko ni umugore wubatse, ufite umuryango. Afite inkomoko muri Afurika mu gihugu cya Algeria kuko ariho ababyeyi be bakomoka ( Alijeriya), ariko akaba we yaravukiye mu Bufaransa. Kuba akomoka mu muryango w’abayisilamu, ni imwe mu mbogamizi ikomeye avuga ko yahuye nayo mu mwanzuro we wo kwiyegurira Kristo. Ouria ariko akomeza avuga ko amaze kubitekerezaho, yasanze akwiye gufata umwanzuro nubwo byaba bizamuteranya n’umuryango we abandi.
Kimwe mu bibazo ngo yibajije ni inkomoko ye kimwe mu byo yagombaga kugorwa no kubangamira. Ati ‘’ Byabaye ikibazo mu muryango wanjye, kuko bambwiraga bati ‘’ oya uri umunyalijeriya kandi w’umuyisilamu ntukwiye gutatira idini’’, maze kubitekerezaho narababwiye nti ‘’Njyewe ndi umufaransa koko w’umunyalijeriya ndabyemera ariko ikiruta byose ndi umukristo.’’
Ati ‘’ Numva narabohowe muri Kristo Yesu!! Ikinkomeza kuri Kristo kirusha imbaraga ibingoye kuri iyi si.’’
Akomeza agira ati ‘’Nkunda gusangiza ibintu byiza by’ubuzima inshuti zanjye, abavandimwe, abaturanyi, yewe n’abayisilamu kabone nubwo yaba ari abantu batemera Imana cyangwa n’abandi.
Dore uko avuga iby’agakiza ke ‘’ Yego ni Yesu wantoranyije, wansanze, aramfata mu buzima, aho nari nzimiriye mu bibazo bikomeye, numvaga nshaka ikindi kintu kirenze, aho niho nahuriye n’umuntu ambwira Yesu wuzuye urukundo, kandi urwo rukundo ni rwo rwamfashe, ubu nirwo mbayemo.’’
Ati ‘’Bisa n’ibigoye kuba muri uwo muryango, kubamo wizera Yesu Kristo, ariko numva narabohowe. Ikingenzi ni uko ndi umukristo, nubaha imyizerere y’abandi, sinamuvaho kuko ikimunkomezaho kirusha imbaraga ibyo nanyuramo byose. Ibi rero nibyo numva nasangiza umuntu wese.
Ubusanzwe idini ya Isilamu ni imwe mu madini atabasha kwihanganira abayoboke b’andi madini by’umwihariko abakristo. Muri iki hagenda havuga imitwe y’iterabwoba ya Leta ya Kisilamu, aho ihungabanya umutekano hirya no hino ku isi, irushaho kwibasira by’umwihariko umubare nyamuke w’abakristo babarizwa mu bihugu yiganjemo.


text:
Niba utaragura imodoka yawe ugendamo, byanze bikunze nawe ubwo waba uri mu mubare w’abagenzi duhurira kenshi ku mirongo miremire dutega.
Njye, cyo kimwe na benshi mu batuye Kigali, buri saa kumi n’ebyiri z’igitondo (6am) mba ngomba kujya ku murongo muremure nteze imodoka (Bus). Nibura saa mbiri (8am) mba nsabwa kuba nageze mu kazi ; nkora akazi k’ubunyamakuru mu Kinyamakuru Izubarirashe.rw gitangaza amakuru kuri Interineti.
Iyi saha ya saa mbiri nsabwa kuba ndi mu kazi ariko hari ubwo ntayubahiriza, kuko ahanini umurongo muremure w’abantu benshi baba batega hari ubwo utanyorohera.
Iki ariko sicyo kibazo cyanjye, ikibazo nkigira ku mafaranga 30 aheruka kongerwa ku biciro by’ingendo mu mujyi wa Kigali.
Ese aya mafaranga 30 RURA yongereye ku biciro by’ingendo mu mujyi wa Kigali ajya he?
Nta kidasanzwe muri Kigali wagura mu mafaranga 30, ariko iyo uhora uyatanga nta gisobanuro cyayo uba birakubabaza. Aya mafaranga acyongerwaho hasobanuwe ko ari ayo kugira ngo abagenzi twese tujye tubasha kubona interineti y’ubuntu. Nibwo hatangiye kumanikwamo ibipapuro bigaragaza uko izi interineti zikoreshwa. Ariko ubu guhora umuntu atega imodoka imanitsemo ngo ‘FREE 4G LTE WI¬FI’ nyamara izo WIFI zidakora, ugasabwa kuyishyura amafaranga yazo uba wumva uri guhendwa.
Njye birambabaza guhora ntanga amafaranga yitwa aya Interneti ntajya mbona.
Reka mbahe urugero rugaragaza neza uburemere bw’ibyo mvuga. Nk’ubu nyinshi mu ngendo zo muri Kigali zishyurwaga amafaranga 200Rwf. Aya mafaranga ariko ubu yariyongereye, aho nyinshi mu ngendo zongereweho amafaranga 30.
Nk’urugero kuva mu Mujyi ugana Kimihurura uba usabwa kwishyura amafaranga 240Rwf; ni ukuvuga ko mu gitondo na nimugoroba wishyura amafaranga 480Rwf, mu gihe mbere nta mafaranga ya interineti wagombaga gutanga amafaranga 400Rwf.
Kuri ubu ariko, iyo mbaze ko mu gitondo ntanga amafaranga y’inyongera 30, nimugoroba nkongera ngatanga andi 30, ni ukuvuga ko ku munsi ntanga amafaranga 80. Ku kwezi ubwo ntanga amafaranga (60×30) agera ku 1,800Rwf.
Aya mafaranga yitwa aya Interineti, ku mworozi wo mu cyaro yagura inkoko yo korora. Mu mezi atandatu ubwo ntanga [(60×30) x6] amafaranga 10,800Rwf, yagura ihene y’ishashi.
Izi ngero nto zigaragaza uburyo aya mafaranga ntanga buri munsi afite igisobanuro gikomeye ku mworozi. Uretse aba, no ku bantu bizigama, aya mafaranga ntanga mu mwaka aba [(60×30) x12] angana na 21,600Rwf. Mu myaka itanu aya mafaranga yaba {[(80×30) x12] x5} angana na 108,000 Rwf, amafaranga ashobora kwishyura mineruvali y’umwana mu mashuri abanza.
Sindi kunenga interineti, kuko ndabizi neza ko ifite akamaro, kandi ijyanye n’icyerekezo u Rwanda rurimo cyo gufasha Abanyarwanda gukoresha ikoranabuhanga rya ‘internet’ ryihuta rya ‘4G LTE’.
Mbere iyi interineti igishyirwamo nibura nageraga ku kazi narebye amakuru ari ku mbuga zose.
Byamfashaga kandi no kubasha gusura imbuga nkoranyambaga zikoresha interineti nyinshi nka Instagram, SnapChat n’izindi. Nageraga ku kazi nabashije gusoma emails zose noherejwe, nkagerayo nkomeza akazi.
Kuri njye, kwishyura interineti amafaranga 30 yongerewe ku itike y’urugendo ntibyabaga ari igihombo, nayabyagazaga umusaruro.
Umwe mu bashoferi aherutse kumbwira ko imodoka imwe ku mwaka yishyura amafaranga agera ku bihumbi magana atatu, y’iyi interineti. Kandi mu nko mu Mujyi – Kimironko hakorera imodoka zirenga 70, naho Nyabugogo – Kimironko zikarenga 100 ; ubwo wumve imodoka zose zishyura aya mafaranga y’ibintu bidakora.
Nk’umwanzuro RURA, RFTC, Kigali Bus Service na Royal Express bari bakwiye gufatanya n’izindi nzego bafatanyije mu gutangiza uyu mushinga barimo Olleh Rwanda Networks (ORN), Telecom Network Solutions Provider Ltd (TNSP), na Telecom Network Solutions mu gukemura iki kibazo, interineti igakora cyangwa se aya mafaranga akavanwaho.
Ubu buryo bwa Smart Kigali bwa ‘Wireless’ y’ubuntu mu mamodoka nikemurwe vuba abaturage bareke gukomeza kubihomberamo, bishyuzwa nkana amafaranga ya interineti idakora.


text:
Bwa mbere mu mateka ye, umunyamakuru akaba n’umushyushyarugamba Kate Gustave yazamutse ku rubyiniro rwa Primus Guma Guma Super Star nk’umushyushyarugamba, aho we na mugenzi we Buryohe bari basimbuye Tino na Anita bari bamaze kubaka izina rikomeye kuri uru rubyiniro.
Twegereye Kate Gustave maze atubwira uko yasanze uru rubyiniro rumeze, dore ko nubwo yari asanzwe ari umushyushyarugamba ari ubwambere ahagaze imbere y’imbaga y’abantu benshi nk’abitabira ibitaramo bya Guma Guma.
Twabanje kumubaze uko yakiriye kumva ko ariwe ugiye gufatanya na Buryohe we wari warabitangiye umwaka ushize, maze adusubiza agira ati “Ni akazi n’ubundi nsanzwe nkora, ntekereza ko kari akandi kazi kiyongereye ku kandi nari nsanzwe nkora. Byaranshimishije cyane kugirirwa kiriya cyizere cyane ko wenda hari abashyushyarugamba benshi ariko ninjye watoranyijwe na mugenzi wanjye Buryohe.”
Kate kandi asanga ngo hari umwihariko afite watumye ariwe bahitamo aho yasobanuye ati “Buriya rero umurimo w’ubushyushyarugamba ubamo ibintu byinshi, hari ukumenya abantu ugomba kuba uri gukorera, kumenya uburyo uganira na bo ndetse n’ubunararibonye, umwuka umuntu aba afite n’ibindi byinshi ariko njye umwihariko wanjye nuko ndi polyvalent (mbasha gukora ahantu henshi) nko mu bukwe wahambona, mu bantu benshi nka bariya ba Guma Guma naho ngerayo, mu birori byiyubashye naho uzahambona. Uwo rero niwo mwihariko mbona mfite.”
Nubwo yemera ko ashoboye ariko, Kate yatubwiye ko urubyiniro rwa Guma Guma yabanje kwifata no kwitonda mbere yo kugira icyo aruvugiraho kuko bwari ubwa mbere ahuye n’umubare mwinshi w’abantu by’umwihariko b’i Butare ahamya ko ari abantu batoroshye gushyushya.
Yagize ati “Kubera ko ari ho hantu hambere nari mpuye n’umubare munini w’abitabiriye ibirori nayoboye, nabanje kwitonda muri njye nishyira mu mutuzo mbere yo kugera ku rubyiniro mvuga nti ‘reka ndebe uko abantu baza kunyakira’. Biroroha rero iyo umuntu ahagaze imbere abwira abantu bsa n’aho bari bamuzi kurenza uko waza uri mushya. Njye rero nabanje kwitonda ndareka mugenzi wanjye Buryohe wari warabitangiye mbere yanjye kuko yatangiye umwaka ushize, arabanza aba ari we utangira kugira ngo ndebe uko ikibuga kimeze.
Banyakiriye neza kandi burya abantu b’i Butare ni abantu bajijutse kuko byabereye no muri Kaminuza kandi narahize, ibyo byaramfashije, i Butare abantu baranzi kuko nabaye umushyushyarugamba unakomeye abantu bagenda bamenya. Navuga rero ko banyakiriye neza ariko nanone ntihaburamo imbogamizi kuko ni abantu bitonda cyane bakabanza kukwitegereza bakumva ibyo urimo uvuga bakumva uri mu nzira yabo mugakomezanya ariko bakumva hari ukuntu usitasita ubwo ntimuba mukibashije guhuza. Iyo ni yo mbogamizi rero nahabonye kuko barabanje barandeka umwanya bagenzura uko ndimo nkora babona kujyana nanjye.”
Nk’umuntu bakoranye ubwa mbere, Kate yagerageje gusobanura Buryohe nk’umuntu byoroshye kandi bishimishije gukorana na we ati “Buryohe ndamukubwira nk’umushyushyarugamba utarakunze kujya agaragara mu itangazamakuru cyane, yamenyekanye cyane umwaka ushize ariko ni umuntu usanzwe afite abantu benshi bamukurikirana kuko amenyereye gukorera ahantu nka hariya hari abantu benshi igihe kinini rero hariya ntabwo hagombaga kumugora icyo yari akeneye gusa ni umuntu bakorana (partner) mwiza nkanjye.”
mu gusoza, twabajije Kate uko yibona we na Buryohe agereranyije n’izina riremereye Tino na Anita bari bamaze kubaka muri Guma Guma maze adusubiza agira ati “Sinakwigereranya nabo ahubwo icyo nakora nakwemeza neza yuko mu myaka yose bakoze, bakoze neza cyane kandi natwe mu gihe cyacu turimo gukora neza. Sinakubwira ngo ndigereranya na bo kuko burya iyo ukora neza isoko bakomeza kuriguha ariko buriya bo hari impamvu zatumye batongera kuribaha. Ntabwo navuga rero ko tuzaba ba Tino ahubwo bo umwanya wabo bawukoresheje neza natwe reka dukoreshe uwo dufite neza, gusa icyo nakubwira muri aka kanya nuko nta cyuho Guma Guma ifite.”
Kate Gustave ni umunyamakuru wa Radio na Tv 10 akaba yaratanagiye itangazamakuru mu mwaka wa 2009 hanyuma aza kwinjira mu mwuga w’umushyushyarugamba w’ibirori kuva mu mwaka wa 2010.


text:
Icyamamare/kazi ni umuntu abantu benshi bafatiraho icyitegererezo. Icyitegererezo umuntu w’icyamamare runaka atanga gishobora kuba kibi cyangwa cyiza bitewe n’uko icyo cyamamare cyitwara. Ibyamamare byo ku isi yose bikurikirwa ndetse bigakundwa n’abantu banyuranye. Haba abahanzi abakinnyi ba Film,abakinnyi b’umupira w’amaguru ,abanyamideli, ba Nyampinga n’abandi.
Bariya bose niko bagira isura nziza cyangwa mbi batanga muri sosiyete y’abantu ku isi yose. Mu Rwanda dufite umubare munini w’ibyamamare/kazi. Yaba abakunzwe cyangwa bazwi ku isi yose,ndetse n’abagarukira mu Rwanda. Muri iyi nkuru tugiye kurebera hamwe ibintu 8 Abanyarwandakazi bakwigira kuri Butera Knowless, umwe mu byamamarekazi muri muzika nyarwanda.
Hari ibintu byinshi Butera Jeanne d’Arc uzwi cyane ku izina rya Knowless yakwigisha abanyarwandakazi muri rusange. Ariko tugiye kurebera hamwe bimwe muri byo.
1.Ntiyaheranwe n’ubupfubyi
Butera Knowless ni ikinege mu muryango we. Ni impfubyi ku babyeyi bombi. N’ubwo yabaye imfubyi afite imyaka 4 gusa, ntiyaheranwe n’agahinda ahubwo yakomeje gukora no kurwana n’ubuzima bwa buri munsi kugera aho ageze ubu. Bitewe n’amateka igihugu cyacu cyanyuzemo, abana benshi bagiye babura ababyeyi babo bakiri bato.
Kuba imfubyi si byiza nta n’umuntu wabyifurizwa,ariko nyuma yo kuba imfubyi ubuzima burakomeza. Kumenya uko witwara mu bupfubyi bwawe niryo hurizo,Abakobwa benshi iyo babuze ababyeyi babo feri ya mbere ni ukwiyandarika no kwijandika mu busambanyi mu rwego rwo gushaka imibereho. Knowless yabashije kwiyubaka nyuma yo kubura ababyeyi be abasha kwifashisha impano ye yo kuririmba ngo agire icyo yigezaho.
2. Ntajarajara mu rukundo nk’ibindi byamamare cyangwa abandi bakobwa b’iki gihe
Knowless Butera, kuva aho abereye icyamamare yakundanye na Safi(Urban boys). Nyuma yaho batandukaniye, ntiyigeze ajarajara. Kuko yahise akundana na Producer Clement wo muri Kina music bamaze no kubyarana umwana.
Kwiyubaha no kutajarajara mu basore/abagabo narwo ni urugero rwiza abanyarwandakazi bakwigira kuri Butera.
3. Ntaha agaciro amagambo amuca intege
Nk’undi mukobwa wese w’umunyarwandakazi winjiye muri muzika, avugwaho byinshi, ibibi n’ibyiza. Amagambo amuca intege ndetse amusebya ntabura. Knowless kuva yatangira gukora muzika, hagiye havugwa amagambo menshi y’urucantege.
Ntiyabihaye agaciro ahubwo byamuhaga ingufu zo gukomeza gukora ashishikaye. Kudaha agaciro amagambo agusubiza inyuma ahubwo ugatumbira intego yawe ni urugero rwiza abanyarwandakazi bamwigiraho.
4. Azi icyo ashaka mu buzima
Ubwo yatangiraga muzika yasanze mu kibuga abandi bakobwa bari bafite ingufu nyinshi ndetse n’abafana benshi. N’ubwo yari mushya ariko yakomeje gukorana umurava,igihe abandi bagiye bacika intege we yakomeje guhanyanyaza.
Kuri ubu akaba ari mu bakobwa/abagore bakora muzika bafite imbaraga n’abafana benshi. Ntiyemera gucika intege cyangwa ngo amanike amaboko. Ni urugero rwiza kuko umurimo/akazi kose waba ukora bisaba ko uhorana intumbero no kudacika intege.
Abanyarwandakazi benshi bakunda kurangwa no gucika intege mu buzima, bagakunda ubuzima bworoshye. Kera bwo wasangaga umukobwa yibera aho ntashyire imbaraga nyinshi mu kazi ke, ngo ngaho ategereje umugabo uzamurongora bakabana, ariko kuri Knowles we ibyo ntibiri mu biranga ubuzima bwe, rukaba ari urugero rwiza yaha abanyarwandakazi.
5.Azi kwiyitaho
Umukobwa/umugore aho ava akagera wese aba agomba kwita cyane ku kuntu agaragara. Knowless Butera azi kwiyitaho nk’umwali wese w’I Rwanda. N’ubwo ari inshingano za buri mukobwa/umugore kwiyitaho, kugira isuku, kwita ku myambarire,… Kuri iyi ngingo, Knowless Butera we ni icyitegererezo cyiza, dore ko yigeze no kugaragara ku rutonde rw’abagore 10 b’ibyamamare bakurura abagabo muri aka karere ka Afurika y’uburasirazuba, abikesha iyi ngingo.
6.Uko iminsi ihita niko azamura urwego rw’imitekerereze
Ntawabura kuvuga ko Knowless agenda atera imbere mu mitekerereze, imivugire uko iminsi igenda ihita indi igataha. Ugereranyije urwego rw’imitekerereze yari afite agitangira muzika ye, ukarugereranya n’urwo agezeho kuri ubu, wasanga ntaho bihuriye. Uko ibihe biha ibindi niko agenda arushaho gukura no kureba kure. Abanyarwandakazi bakwiriye kumureberaho bakamenya guhindura imitekerereze bitewe n’umuvuduko isi ifite.
7. Akunda akazi ke
N’ubwo muzika ayifatanya n’akandi kazi k’urugo,ariko akunda umurimo kandi akawuha agaciro. Muzika ayikorana umurava ndetse agaharanira gutera imbere iteka. Iyo ukora akazi ugakunze ntakabuza utera imbere.
8. Agira umutima ufasha abababaye
Mu bikorwe bye bya muzika yibuka no gufasha abababaye. Yagiye agaragara ahantu henshi afasha abatishoboye, imfubyi ndetse n’abapfakazi. Kugira ubutunzi ni byiza ariko bikaba byiza kurushaho Kubusangira n’abadafite kivurira .
Knowless Butera siwe muhanzi ukize cyangwa ufite amafaranga menshi hano mu Rwanda ariko ari muri bake bagaragara mu bikorwa byo gufasha.
Wa munyamakuru we ufite ubunyamwuga buke, ibi byo kwamamaza abantu mu buryo buri indirect nta gaciro.ndahamya ko dufite ingero zabantu bafite ibikorwa byindashyukirwa buri munyarwanda akeneye kumenya bikamwubaka ariko kuko nta bitugukwaha ntushobora kumubwira abanyarwanda.shame on you .
Njye mbona afite intumbero nziza ahubwo muzatubwire nuko tom close na pedro someone babayeho nukuri pedro someone yaramvuye imitezi ndakira ndamushimira ni umuhanzi pe byose arabishoboye pe!
nukur imana ujye imuha umungisha ’mubyo akora kd nabandi bamwingireho
merci
ASKY ABO YAKUNDANYE NABO SE URABAZI.SAFI YIRIRWAGA AMUTERA MURI KUMWE
NYINE ABANA NUBWANDU ABA YANGA KO BIMENYWA AKIYOROBEK.
Uwomugore turamurambiwe mwabuzikindi mwakwamamaza koko cyangwa mwabonye


text:
NKUKO MUMAZE KUBIMENYERA KO BURI KUCYUMWERU TUBAGEZAHO UDUSHYA N’ UDUKORYO TUBA TWARARANZE WEEKEND UYU NIWO MWANYA WANYU NGO MWIREBERE KURUTU DUSHYA TUBA TWARARANZE IYI WEEKEND DORE KO HARIMO BYINSHI MUTIGEZE MUBONA NA MBERE AHO AKENSHI TWIBANDA KUMAKURU ATANDUKANYE AJYENYE N’ IMYIDAGADURO HABA HANO MU RWANDA NDETSE NO MUBIHUGU BY’ ABATURANYI ARIBYO UGANDA ,KENYA TANZANIA,NDETSE NO HAKURYA Y’ AMAZI .
DUHEREYE MU RWANDA BENSHI BARI BAJONJE BAHISHIWE NO KUMENYA UMUHANZI WEGUKANYE PGGSS MU IJORO RYASHIZE YAJE KUMENYEKANA DORE KO BYARI IBISHIMO BYINSHI KUBAFANA NDETSE N’ ABAKUNZI B’ ITSINDA RYA DREAM BOYS DORE KO BAJE NO GUMBEMBWA AKAYABO K’ AMAFARANGA Y’ URWANDA MILIYONO 24
REBA MUMAFOTO UKO BYARI BIMEZE HARIYA I REMERA MURI GUMA GUMA
BAMWE MUBAKOBWA BO MU RWANDA BAKOMEJE KUJYENDA BEREKANA UDUSHYA TUDASANZWE KUMBUGA ZA INTERNET DOE KO BAMWE BIBAZA NIBA ARI ABANYARWANDA BIKABACANGA UYU MUKOBWA YASHYIZE HANZE AMAFOTO YE YAMBAYE GUTYA BITANGAZA BENSHI BAMWITA AISHA
ITSINDA RY’ ABANA BATO RIZWI KWIZINA RYA GHETTO KIDS BAMAZE KUGERA MURI AMERICA AHO BAGIYE KWITABIRA IBITARAMO BYA BET AWARD DORE KO BATUMIWEMO NA FRENCH MONTANA WABASHYIZE MU AMASHUSHO Y’ INDIRIMBO YE YISE UNFORGETTABLE
BAMWE MUBAKOBWA BO MU RWANDA BAKOMEJE KUJYENDA BEREKANA KO IMYAMBARIRE YABO ISIGAYE IKUNZWE CYANE DORE KO KURUBU BAFATWA NK’ ABAKOBWA BARANGWAHO UBWIZA NDETSE N’ IMITERERE IRESHYA BENSHI DORE KO BAMWE BADAHWEMA KUVUGAKO UBWIZA BWABO ARI KAREMANO ATARI UBW BASHAKISHA
DUKOMEJE N’ UDUSHYA TWACU TWARANZE WEEKEND UMUNYAMIDERI UKOMEYE VERA SIDIKA AKOMEJE KUJYENDA TUNGURA IMBAGA Y’ ABANTU NYUMA YO KWAMBARA IMYENDA IGARAGAZA INGANO Y’ IGITSINA CYE
AKA N’ AKUMIRO RWOSE , UMUKOBWA W’ INDAYA NYUMA YO KWIBA UMUGABO AMAFARANGA BYARANGIYE ASHAKA NO KUMUHITANA IMANA IKINGA AKABOKO
KUBERA IMITERERE MARIAM NDETSE N’ UBWIZA BWE BENSHI BAKOMEJE KUJYENDA BEMEZA KO UYU MUGORE ARI MWIZA NDETSE KO YAKWIFUZWA N’ BURI UMWE WESE UMUREBYE
NYUMA Y’ IGIHE KITARI GITO MURI KENYA HABA UMUKINO WITWA DIARIES KURUBU UYU MUKINO WAMAZE KWINJIZWAMO UNDI MUKOBWA MUSHYA
AMWE MU AMAFOTO AGARAGAZA UWARI UMUKUNZI WA DIAMOND WEMA SEPETU KURUBU YATUMYE UMUHANZI DIAMOND YONGERE KWIKOMA IMITERERE YUYU MUKOBWA KURUBU BATAGICANA UWAKA
BAMWE MUBAKOBWA BO MURI KENYA BAKOMEJE KUJYENDA BEREKANA ITANDUKANIRO NABANDI BO MURI AFURIKA NYUMA YO KUMENYA KO KURUBU ABAKOBWA BIBIKARA BAGEZWEHO CYANE
MU IGITARAMO KIDASANZWE SHEEBAH KARUNGI YAKOREYE MURI UGANDA MURIKI CYUMWERU CYAJE KUGARAGARAMO UDUSHYA UBWO UYU MUKOBWA UMUFANA WE YAMUFATAGA KUCYIBUNO BIKAZA GUTEZA IMPAGARARA
REBA ANDI MAFOTO YARANZE WEEKEND NDETSE NAYANDI MAFOTO ATANDUKANYE YAGIYE ACA IBINTU KUMBUGA ZA INTERNET ZITANDUKANYE ZIRIMO FACEBOOK,INSTAGRAM
Posted By :Kawera & Alex Masha @Rwandapaparazzi.rw
304,906 total views, 0 views today


text:
Ibi babigaragarije umuyobozi w’ Ikigo cy’igihugu gishinzwe guteza imbere imyuga n’ubumenyi ngiro,WDA, Gasana Jérôme, mu bukanguramba buri gukorwa bugamije gukangurira abanyarwanda guhanga imirimo idashingiye ku buhinzi muri gahunda ya “NEP Kora Wigire.”
Muri ubu bukangurambaga buzamara ukwezi, bwabereye mu Karere ka Rusizi kuri uyu wa kane tariki 27 Ukwakira, Umuyobozi ushinzwe ishoramari mu Karere ka Rusizi, Nyabyenda Emile, yavuze ko bafite gahunda yo guhanga imirimo 5009 mu gihe cy’umwaka, ariko amezi atatu gusa ashize bamaze guhanga 2869.
Ati “Muri rusange dufite gahunda yo guhanga imirimo 5009, ubu tumaze kugera ku 2869. Ubwo ni igihembwe cya mbere cy’umwaka wa 2016 -2017, kandi twizera ko umwaka uzarangira tubigezeho. Ni imirimo yiganjemo imyuga, ubucuruzi cyane ubwambukiranya imipaka ndetse na serivisi."
Ubu bukangurambaga buje bwunganira gahunda Leta yashyizeho yo guhanga imirimo 200 000 idashingiye ku buhinzi buri mwaka.
Umuyobozi w’ikigo cy’igihugu gishinzwe guteza imbere imyuga n’ubumenyingiro, Gasana Jérôme, yasabye abanyarwanda muri rusange gukomeza ubufatanye kugira ngo babashe kugera ku ntego ya gahunda ya NEP Kora Wigire.
Ati “Icyo twasaba abanyarwanda navuga ko ari ugukomeza gukorera hamwe kandi ntabwo bisaba guhugura abantu benshi, waba ari ugutanga akazi mu bantu babiri, icumi byose ni kimwe. Numva ari ukugira ngo abantu be kwitinya, utangire ufite umushinga uzakomeza guteza imbere igihugu.”
Uyu muyobozi yasuye bamwe mu bikorera muri aka karere, barimo abakorera mu Gakiriro ndetse n’abacuruzi b’ibikomoka ku mafi mu isoko rya Kamembe.


text:
Yesu yashyizeho inzira yo gukemura ibibazo.
“Nimuguma muri jye, amagambo yanjye akaba muri mwe, musabe icyo mushaka cyose muzagihabwa.” (Yohana 15:7).
Imana ni Data, izi ko tubabara, izi ko turira, izi ko dushobora kugira ibyo dukenera. Kubw’iyo mpamvu, yashyizeho umurongo w’ uko bene ibyo bibazo bizajya bikemuka. Yanyujije abisirayeli mu butayu, ibatunga imyaka mirongo ine, ntibabuze ibyo kurya cyangwa amazi yo kunywa. Icyo gihe yashakaga kwiyereka abantu kugira ngo bayimenye, bamenye ko ari Imana ishobora gutanga ibyo umuntu akeneye.
Aho niho turebera natwe, tukizera ko Imana yatunze abisiraheri iyo myaka yose itabura nkutugirira neza natwe. Iyo bakoraga ibyaha yarabahanaga ndetse ikanabica. Twebweho dufite amahirwe, iyo umuntu akoze icyaha ntabwo ahita apfa.Imana yashyizeho igihe izahana abantu bose banze kwakira imbabazi zayo ariwe Yesu Kristo. Iradusaba kuguma muri Yesu kugira ngo duhabwe ibyo dusaba.
Ijambo ry’Imana ryatubwiye ngo, nimuguma muri jye, amagambo yanjye akaba muri mwe…Bigaragara y’uko hari inzira Yesu yaduciriye yo kunyuramo kugira ngo dushyikire ibyo dukeneye mu buzima busanzwe.
Icya mbere n’ukuguma muri Yesu, icya kabiri n’uko amagambo y’Imana aba muri twe. Kuguma muri Yesu ni ukuvuga iki? N’ukureka ibyaha, ukakira Yesu akaba umwami w’ubugingo bwawe. Mw’isi dufite abami n’abatware batuyobora mu buryo bw’umubiri, ariko n’ubugingo bukeneye umuyobozi kandi arahari Ni Yesu Umwana w’Imana.Meya ( Mayor) w’akarere cyangwa Egizegiifu (executive) w’umurenge ntabwo wamushyira ikibazo cy’umutima ngo akibashe, ariko n’umushyira icy’isambu kizamworohera kukwereka inzira wacamo kugira ngo gikemuke. Ubwo rero uzuza byombi, ubwo ufite abakuyobora mu buryo bw’umubiri, shaka n’ukuyobora mu buryo bw’umwuka, kuko umwuka wawe, uriho kandi uzahagarara imbere y’Imana. Mbese uzahahagarara usa ute? Mu gihe cyo guhigura imbere y’umuyobozi aho ntuzaba uwanyuma?
Ukwiye gutinyuka gusaba icyo ushaka ufite amagambo y’Imana muri wowe. Gutunga ijambo ry’Imana ni byiza kuko iyo ugiye kure rya Jambo rirakugarura. Uba ugendana n’umurinzi.Yesu ari kugeragezwa na satani mu butayu, yaduhaye urugero rwo kurwanisha ijambo ry’Imana. Ubwo satani yamugeragezaga mu buryo butandukanye, yamutsindishaga ijambo. Muri Luka 4: 3-4, haranditse ngo umwanzi aramubwira ati:niba uri umwana w’Imana, bwira iri buye rihinduke umutsima.Yesu aramusubiza ati:handitswe ngo: umuntu ntatungwa n’umutsima gusa. Satani akomeje kumugerageza, abonye akomeza kumubwira uko handitswe ahindura uburyo nawe atangira kuzana ibyanditswe ati izagutegekera abamarayika bayo bakurinde... Ariko Yesu nawe ntiyacogora arakomeza nawe amubwira ibyanditswe ati handitswe ngo ntukagerageze Uwiteka Imana yawe. Mbese ko Satani nawe azi ibyanditswe, wowe uzireguza iki kubwo guhora utsindwa buri igihe kubwo kutamenya ijambo ry’Imana?
Usabe icyo ushaka uzagihabwa n’uguma muri Yesu. Hanze ni habi, banza wiyunge na Yesu ubone usabe. Kuraho ibyaha, ihane, Yesu yiteguye kuguha ibyo usaba. Gusaba ni byiza ariko se, uri muri Yesu ? Niba wumva umutima ukeye ntacyo ukurega, humura Yesu yiteguye kuguha ibyo usaba. Amen.


text:
Karongi: Abasigajwe inyuma n’amateka barishimira ko ubuyobozi bwabazamuye
“Kagame Paul, urashoboye, urasobanutse, ntituzagutererana mu guteza imbere igihugu cyacuâ€. Aya ni amagambo y’intore z’Intisukirwa z’abasigajwe inyuma n’amateka bo mu kagari More...
Ntituzakomeza kwihanganira abicanye muri Jenoside, nibahinduke tujyane mu iterambere-Guverineri Uwamariya
Guverineri Uwamariya Odetta uyobora Intara y’Iburasirazuba arahamagarira abantu bahemukiye igihugu bakagira uruhare mu kugisenya no kwica benshi mu bari kucyubaka guhindukira bagakora batizigamye mu kongera More...
Kayonza: Ubusinzi ni kimwe mu bintu byatumye ubukungu bw akarere busubira inyuma
Ubushakashatsi buherutse gushyirawa ahagaragara [EICV 3] bwakozwe hagamijwe kureba uburyo abaturage b’u Rwanda bava mu nsi y’umurongo w’ubukene, bugaragaza ko ubukungu bw’akarere ka More...


text:
Waba ushaka gushinga urugo mu gihe cya vuba cyangwa wumva ufite igitekerezo kuri iyo ngingo? Ese waba uri gushakisha uwo muzarushingana? Biragoye kuryama ukarota washinze urugo bugacya uhita ubikora. Niyo mpamvu ari ikintu cyo kwitonderwa kuko ari umushinga uzakrwa igihe kirekire bityo ukaba na wo ugomba gutegurwa igihe kirekire. Ibi ni bimwe mu bintu umuntu ushaka gushinga urugo rugakomera aba ...Read More »
Kubaka Urugo
Ibibazo 10 benshi bibaza, ese umugore asabwa iki ngo anyazwe neza mu gihe cy’imibonano mpuzabitsina “INKURU”
Mu bice 6 byatambutse hagaragajwe igisobanuro cyo kunyaza umugore, uko bikorwa akamaro kabyo n’ibindi. Kuri ubu ikibazo abagore benshi bagiye batubaza, baragira bati: “Umugore utanyara mu gihe cy’imibonano yakora iki ngo nawe agere kuri ibyo byishimo”. Kuri iki kibazo wabanza ukareba ku mpande eshatu, iya mbere umugabo ashobora kuba atazi uburyo bikorwamo mbese ari muri ba bagabo bavuga gusa ...Read More »
Dore ibyo umugabo yakurikiza mu gutera akabariro nyuma y’uko umugore we abyaye “INKURU IRAMBUYE”
urubuga www.babycenter.com mu kugaragaza ibyo umugabo yakurikiza igihe ashaka gutera akabariro nyuma yuko umugore we yibaruka, ubu bushakashatsi bugaragaza ko Abantu benshi bibaza igihe gikwiriye umubyeyi aba yemerewe gukora imibonano mpuzabitsina nyuma yo kubyara , ugasanga buri wese afite igihe cye bitewe nuko aba yiyumva ndetse nuko uwo bashakanye abyumva. Nubwo n’abashakashatsi nabo badahurira ku gihe runaka hari ibyo bahuriraho ...Read More »
Umugabo yarongoye umukobwa we nyuma yo gutandukana na nyina:INKURU>>
Byabereye mu gace ka Sonfonia kari muri birometero 25 uvuye mu Burasirazuba bw’Umujyi wa Conakry (Muri Guinea). Umugabo uzwi cyane muri ako gace ucuruza amavuta ava mu mikindo akaba yararongoye umukobwa we nyuma yo gutandukana n’umugore. Ubwo yari amaze gutandukana (divorce) n’umugore we, yakoresheje amafaranga menshi arihirira abakobwa be bavutse ari impanga, umwe muri bo aza kumugira umugore. Ibinyamakuru ...Read More »
Ubudage bwashyiriyeho abimukira urubuga rwo kwigiraho uburyo bwo gukora imibonano mpuzabitsina>>
Leta y’Ubudage ifite abimukira basaga miliyoni imwe, ibi ibibona nk’ikibazo gikomeye ko aba bantu ari benshi mu muco wabo. Yabashyiriyeho urubuga rwa internet rw’umwihariko bazajya baboneraho inama zo kuzuza amabanga y’urugo. Uru rubuga ruriho inyigisho, uburyo umugabo akoramo imibonano mpuzabitsina n’umugore we ndetse n’andi mabanga yo kunoza iki gikorwa. Ibi ngo bizajya bifasha indaya, abakeneye kwiga pozisiyo nziza zo gutera ...Read More »
Kigali: Ubukwe bw’abanyerondo basezeranye kubana bari ku burinzi bwahuruje imbaga:AMAFOTO>>
Ubukwe ni ibirori bikomeye mu buzima, bisiga urwibutso rw’iteka ku mutima w’umuntu ariko bikaba akarusho iyo bwitabiriwe n’inshuti n’abavandimwe bakugaragiye impande zose nk’uko byagendekeye Bizimana Sadik na Nyirahabimana Fatuma bakora akazi ko gucunga umutekano mu Murenge wa Kimisagara baheruka kwambikana impeta y’urudashira. Urukundo rw’aba bombi rwatangiye benshi babibona nk’aho ari akazi ko gucunga umutekano bisanzwe gusa byaje gutungura benshi ubwo ...Read More »
Uganda:Umugabo yataye umugore we amuziza kubyara impanga z’abana batatu:INKURU>>
Umugore w’imyaka 27 y’amavuko wo mu Karere ka Rubanda mu gihugu cya Uganda yatawe n’umugabo we amuziza kubyara impanga z’abana batatu. Nakisancia Kyompaire amaze ukwezi n’igice abyaye aba bana aho umwe yamubyariye mu bitaro bya Kaara nyuma akoherezwa mu bya Kisoro arinaho yaje kubyarira abandi babiri. Akomeza avuga ko ari ubwa kabiri abyaye kuko umwana we w’impura ukurikirwa n’izi ...Read More »
Nkunda cyane umugore wanjye ariko sinareka no gusambana n’abandi ku ruhande -MUNGIRE INAMA”
Mfite imyaka 37 umugore wanjye akagira 34. Imyaka 8 irashize tubana, twabyaranye abana babiri, umwe afite imyaka 4 undi afite umwaka umwe n’igice. Mfite inzu nziza n’akazi, nubwo wenda kantesha umutwe ariko niko nkesha ibyo mfite byose. Si ndi umwizerwa imbere y’umugore wanjye ariko ndamukunda kuko ni byose kuri njye. Twagiranye gahunda nyinshi [undi mugore], gahunda iheruka ni umunsi naganiraga ...Read More »
Umukire tubereye mu nzu agiye kuntanya n’umugabo wanjye bitewe n’uburyo aryohereza mu Gutera akabariro .
Nitwa Agnes ntuye Kibagabaga mu mugi wa Kigali, nashakanye n’umugabo wanjye nta kibazo nakimwe dufite mbese mu myaka 3 tumaranye ntawe uzi akababaro.Mbere na nyuma yo gushakana n’umugabo wanjye yari afite akazi karyoshye mbese ntacyo tubuze kuko yahembwaga amafaranga atubutse kuburyo twihazaga tukanasagurira imiryango. Mu minsi ishize rero amasezerano y’akazi k’umugabo wanjye yaje kurangira maze akazi karahagarara nanjye iduka yari ...Read More »
Dore ibintu 6 byibanze byakwereka ko umukobwa mukundana agukunda byukuri atakubeshya.
uko umuntu agenda arugiraho ubumenyi bunyuranye,agenda amenya aho biva n’aho bigana,icyo yakora n’ibyo agomba kwirinda. Abahungu benshi bakunze kwibaza ibimenyetso biranga umukobwa ugukunda by’ukuri. Niba nawe wajyaga wibaza iki kibazo,iyi nkuru ni wowe igenewe. Abakobwa baratandukanye mu miterere,imitekerereze,imigendere(uko bifata),..Uko batandukanye ninako badakunda kimwe. Ariko byanze bikunze hari aho bagira bahurira ku mikundire yabo no mu buryo bagaragazamo amarangamutima.Ibi ni ibimenyetso ...Read More »


text:
ISOMO RYA MBERE
Isomo ryo mu gitabo cy’Umuhanuzi Sofoniya (Sof 3, 14-18°)
14Rangurura ijwi wishimye, mwari w’i Siyoni! Israheli, hanika uririmbe! Ishime, uhimbarwe mwari w’i Yeruzalemu! 15Uhoraho yakuvanyeho imanza zari zigushikamiye, yirukanye abanzi bawe! Umwami wa Israheli, Uhoraho ubwe akurimo rwagati ; ntuzongera ukundi gutinya icyago. 16Uwo munsi bazabwira Yeruzalemu bati «Witinya, Siyoni! Ibiganza byawe nibireke gucika intege! 17Uhoraho Imana yawe akurimo rwagati, ni We Ntwari ikiza! Azishima cyane ku mpamvu yawe, mu rukundo rwe azakuvugurura; azabyina kandi azarangurure ijwi kubera wowe, 18mbese nko mu byishimo by’ iminsi mikuru.»
ZABURI (Zab 33 (32), 2-3,11-12,20-21)
Inyik/ Nimukomere mu mashyi Uhoraho,
nimumuririmbire indirimbo nshya!
Nimusingize Uhoraho mucuranga icyembe,
munamucurangire inanga y’imirya cumi.
Nimumuririmbire indirimbo nshya,
mumucurangire binoze muranguruye amajwi!
Nyamara umugambi w’Uhoraho ugumaho iteka ryose,
n’ibitekerezo by’umutima we bigahoraho,
uko ibihe bigenda biha ibindi.
Hahirwa ihanga Uhoraho abereye Imana,
hahirwa umuryango yitoreye ngo ube imbata ye.
Twebwe rero twizigiye Uhoraho;
ni we buvunyi bwacu n’ingabo idukingira.
Ibyishimo biri mu mutima wacu ni we bikomokaho,
Amizero yacu akaba mu izina rye ritagatifu.
IBANGONDIRIMBO RIBANZIRIZA IVANJILI
Alleluya Alleluya.
Ngwino, Emanuweli,
wowe Mutegetsi wacu n’Umwami wacu
Dukize Nyagasani, Mana yacu.
Alleluya.
IVANJILI
+ Amagambo yo mu Ivanjili ntagatifu uko yanditswe na Luka (Lk 1, 39-45)
39Muri iyo minsi, Mariya yarahagurutse agenda yihuta, ajya mu misozi miremire mu mugi wa Yuda, 40agera kwa Zakariya, aramutsa Elizabeti. 41Nuko Elizabeti yumvise indamutso ya Mariya, umwana atwite yisimbiza mu nda, maze Elizabeti yuzura Roho Mutagatifu. 42Arangurura ijwi ati « Wahebuje abagore bose umugisha, n’Umwana utwite arasingizwa. 43Mbikesha iki kugira ngo nyina w’Umutegetsi wanjye angenderere? 44Dore mbaye ncyumva indamutso yawe, umwana yisimbagizanya ibyishimo mu nda yanjye. 45Urahirwa, wowe wemeye ko ibyo watumweho na Nyagasani bizaba. »


text:
Umunsi umwe muganga w’abarwayi bo mu mutwe yageze mu kigo cyabo, ni uko agikora kuri umwe wari wiyicariye hafi aho aba aramutombokanye aramwirukankanye; muganga ava hasi kibuno mpa amaguru, uko akebutse inyuma akabona umusazi aracyamuriho yiruka amagaru adakora hasi, muganga akarushaho gushya ubwoba nawe agafumyamo, bava indera biruka n’amaguru, barakomeza ku murindi, bariruka barirukaaaa barenga I kabuga, umusazi ntiyaruha arakomeza adirigana dogiteri ye, bageze kw’isumo muganga yumva atangiye kunanirwa, ariko yareba ukuntu umusazi amuri inyuma aza yahoreye arihangana arakomeza akozamo; ni uko bageze I rwamagana muganga ibihaha biranga abura imyuka arahagarara ati “yewe urwishigikiye ararusoma ka mpagarare ninjye wamukozeho narwihamagariye sinarenga hano angenze uko ashaka uyu munyagwa ntajya aruha….”; ni uko umusazi uko yakaje yahoreye aba afashe dogiteri ari kwahagira ati “NI UBWAWE; NGUBWO NAWE…….”(ubute)…….; atangira kuririmba ati “SINJYA NICARAAAA, MPORA MPAAAGAAZE AYIWEE…..”
Urwenya:Umunsi umwe muganga w’abarwayi bo mu mutwe yageze mu kigo cyabo
Labels: urwenya


text:
Gusenda umugore ni ijambo rivuga ko umugore atari we wihagurukije ubwe, ngo bavuge ko yahukanye. akaba ari igihe umugore yataye urugo rwe yirukanwe kuburyo ataba ari kubana n’umugabo we muri icyo gihe.
Gusenda umugore ni ijambo rivuga ko umugore atari we wihagurukije ubwe, ngo bavuge ko yahukanye. akaba ari igihe umugore yataye urugo rwe yirukanwe kuburyo ataba ari kubana n’umugabo we muri icyo gihe.
Umugabo iyo ashaka gusenda umugore, abanza kumugirira nabi mu
bigaragara, bagatongana iminsi yose, bakarwana , akamwima imyambaro, akamubuza uburyo muri byose.
Hakaba ubwo umugore yanga kugenda, ngo azanambira izo yakowe; cyangwa ngo aracyashyuhirije iyo mu nzu amazi yo kuyitera, ari ko kuyitegereza. Cyangwa hakaba ubwo umugore yanzwe afite utwana, akagira ati: "Singiye kwitera abana, reka nemere kubapfira,mbaruhiremo,hatazagira ubakubitinkonji nkiriho ".
Umugabo abwira umugore ati: "Dore inzoga ujye iwanyu kuramukanya ". Umugore agahaguruka, nuko umugabo agatuma umwe mu baherekeje umugore ngo abwire iwabo ngo: "Ng’uwo umukobwa wanyu " Nuko iwabo bumva ayo magambo bakamenya ko umukobwa wabo yasenzwe. Habaho n’usenda nabi, akirukana umugore yamukubise izanura ibirago, yamucujije imyambaro, ngo ni cyo kimenyetso kizereka iwabo ibibi akora. Hakaba n’uwo basendaga yahekwaga, noneho bakamureka akagenda yigenza. Ibyo bigateranya imiryango, kuko babasendeye umwana nabi ntibamuhishire; uwo mugabo ntazongere guhabwa undi mugeni n’abo muri uwo muryango, bakazira ubwo bwoko busenda butyo.
Ni cyo gituma bavuga ngo umuntu yangana n’umugeni, ntiyangana n’umuryango. Ni yo mpamvu ituma abagore birinda kwahukana, baba banga kwiteranya n’imiryango
Impamvu isenda umugore ya mbere, ni iyo gusambana. Umugore kandi usura iyo umugabo we amwenda, cyangwa akannya ku mugabo we, arabimusendera. Umugore ngo aba yararozwe agasurankana; naho iyo annya ngo baba baramuhaye amatotwe y’inkoko.
yanditswe na : NIYIRORAChristian
Ibitekerezo
Hhhhhh NGO umugore unnya iyo bamwenda??????!!!!!!bibaho se?heheheheeee Kanda hano umusubize
Chokora.mushiragisoni.peeee Kanda hano umusubize
Murakoze Kutugezaho Amateka Yumuco. Kanda hano umusubize
ahhhhh,ndumva arihatari kbsa. Kanda hano umusubize


text:
Umwambaro w’inshabure
Uyu mwambaro w’inshabure ukunze kwambarwa mu gihe k’ibirori nko mu gusaba no gukwa ,mu bindi birori bitandukanye mu gihe itsinda runaka riribukore ikintu runaka .Abantu babyambaye iyo bafite igihagararo (taille) imeze kimwe biba ari byiza cyane.
Amatsinda y’ababyinnyi nk’amatorero abyina imbyino zitandukanye bashobora kwambara uyu mwambaro w’inshabure ugasanga bagaragara neza.
Uyu mwambaro w’inshabure wahimbwe na Inshungu Collection n’uwitwa Nadia Uwase
Umwambaro w’inshabure
Umwambaro w’inshabure
Labels: kwambara


text:
Ibinyamavuta n’ibinyasukari biratugwa agatoki ku gutuma abantu basaza imburagihe
Abahanga mu by’imirire bagaragaza ko hari ubwoko bw’ibiribwa umuntu ashobora gufata bigatuma asaza mu gihe gito, bitewe n’imihindagurikire y’umubiri.Muri ibyo biribwa, ibinyasukari n’ibinyamavuta biza ku isonga.
Amakuru atangazwa n’urubuga TrustAboutAbs, avuga ko hari ubushakashatsi bwagaragaje ko hari ibiribwa abantu bafata ugasanga bagaragara nk’abashaje kandi bakiri bato; hakaba n’ibindi umuntu afata agakomeza kugumana itoto.
Mu bintu bitatu bijya mu mubiri w’umuntu bikagira uruhare ku buryo (...)
Abahanga mu by’imirire bagaragaza ko hari ubwoko bw’ibiribwa umuntu ashobora gufata bigatuma asaza mu gihe gito, bitewe n’imihindagurikire y’umubiri.Muri ibyo biribwa, ibinyasukari n’ibinyamavuta biza ku isonga.
Amakuru atangazwa n’urubuga TrustAboutAbs, avuga ko hari ubushakashatsi bwagaragaje ko hari ibiribwa abantu bafata ugasanga bagaragara nk’abashaje kandi bakiri bato; hakaba n’ibindi umuntu afata agakomeza kugumana itoto.
Mu bintu bitatu bijya mu mubiri w’umuntu bikagira uruhare ku buryo agaragaza ubukuru, haza ibinyamasukari, ibitera ubushyuhe nk’amavuta ashyirwa mu biryo n’umwuka wa ogisijene(oxygène).
Isukari igaragara mu biribwa nk’umuceri w’umweru, ibijumba n’ibindi biribwa n’ibinyobwa; abantu bakaba basabwa gufata ibinyamasukari ku kigero gito kandi bakibuka kugisha inama abaganga mu rwego rwo kwirinda ingaruka mbi byabatera.
Amavuta abantu barya agira uruhare mu gutuma umuntu asaza imburagihe bitewe n’ubwoko bwayo, ndetse n’ikigero cy’ayo umuntu aba arya uko angana.
Hari ubwoko bw’amavuta atagira ingaruka ku mubiri harimo nk’amavuta ya olive, amavuta akomoka kuri avoka, aturuka kuri kiki (coconut), akomoka ku bihwagari n’amavuta y’inka. Aya ni yo umuntu yarya ariko na yo ku kigero gito, kugira ngo agumane itoto.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]